François-Simon-Alphonse Giroux († 1 Mei 1848 in Parys, Frankryk) was ’n Franse kunsrestoureerder en meubelmaker. Hy het as skilder onder Jacques-Louis David studeer en aan die einde van die 18de eeu ’n kunsretourasiesaak begin. Hy was die amptelike restoureerder van die Notre Dame-katedraal in Parys, asook van kunswerke deur Louis Daguerre, Charles Marie Bouton, Charles Arrowsmith, Charles Renoux en ander. Verder het hy meubels gemaak en gerestoureer. Giroux het ook daguerreotipe-kameras gemaak wat deur Daguerre ontwerp is. Whiteley, Linda (2000), "Giroux", in Turner, Jane, The Grove dictionary of art: From Monet to Cézanne : late 19th-century French artists, Oxford University Press, pp. 208–209, ISBN 978-0-312-22971-9, http://books.google.com/books?id=ExiJFPrNrKkC&pg=PA208 . Mannoni, Laurent (2000), The great art of light and shadow: archaeology of the cinema, University of Exeter Press, p. 221, ISBN 978-0-85989-567-5 . Hierdie artikel is ’n saadjie. Voel vry om Wikipedia te help deur dit uit te brei.


Akademiese hospitaal van Norrland (Sweeds: Norrlands universitetssjukhus (Nus)) is een van die grootste hospitale in die noorde van Swede. Die hospitaal is in Umeå in die provinsie Västerbottens län geleë. Die hospitaal is verbonde aan die Universiteit van Umeå. Naas akademiese hospitaal is dit ook die plaaslike hospitaal vir Swede se vier noordelike provinsies. (en) Informasie Akademiese hospitaal van Norrland Geargiveer 26 Mei 2014 op Wayback Machine (en) Webtuiste akademiese hospitaal van Norrland Geargiveer 31 Desember 2013 op Wayback Machine Wikimedia Commons het meer media in die kategorie Akademiese hospitaal van Norrland.


Die nasionale vlag van die Filippyne (Filippyns: Pambansang Watawat ng Pilipinas) is op 19 Mei 1898 amptelik in gebruik geneem. Die vlag vertoon ’n wit driehoek aan die vlagpaalkant met ’n goue sterre in elke hoek en ’n goue son in die middel en twee ewe hoë bane in blou bo en rooi onder op die wapperkant. Die goue son in die middel van die driehoek het agt primêre strale, elkeen verteenwoordig ’n Filippynse provinsie. Die drie goue vyfpuntige sterre in elke hoek verteenwoordig een van die eilandnasie se drie hoofeilandgroepe — Luzon, Visayas en Mindanao, die sentrale ster het oorspronklik na Panay verwys. Volgens ’n ander interpretasie het een van die drie sterre net die eiland Panay verteenwoordig en nie die hele Visayas nie. ’n Unieke kenmerk van hierdie vlag is sy vermoë om ’n oorlogstoestand aan te dui as dit met die rooi baan bo-op vertoon word, wat effektief behaal word deur die vlag onderstebo te draai. Wanneer die vlag in oorlogstye vertikaal gebruik word, is die rooi baan links, soos gesien deur die waarnemer. In vredestyd kan die blou veld egter bo of links gesien word.


Pretoria-Noord is 'n voorstad van die stad Pretoria in Gauteng, Suid-Afrika, met 'n bevolking van 12 972 mense volgens die 2011-sensus. Soos die naam aandui, is dit geleë noord van die sentrum van die stad. Dit lê 8 km (5 myl) van Kerkplein, net noord van die Magaliesberg en aangrensend aan Paul Krugerstraat (die M1) en die spoorlyn van Pretoria na Polokwane. Die Onderstepoortkampus van die Universiteit van Pretoria se Fakulteit Veeartsenykunde, en die Wonderboomlughawe is naby die buurt. "Subplek Pretoria-Noord". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Krappe en krewe word op 'n strand of buite op 'n grasperk gespeel waar daar genoeg plek is om rond te hardloop. Dit help met kinders se fiksheid asook om hul reaksietempo te ontwikkel. Die groep deelnemers word in twee ewe groot spanne verdeel. Die een span word die "krappe" en die ander span "krewe" genoem. 'n Spelleier, gewoonlik 'n volwassene, roep dan óf kr-r-r-ewe óf kr-r-r-appe ('n span se naam) uit, wie dan gejaag en gevang moet word deur die ander span. Die interessantheid van die speletjie is dat "krewe" en "krappe" amper dieselfde klink, altans die begin "krrr-". Jy kan die ander spelers uitdaag/koggel totdat die volle woord, bv. "kr-r-r-r-appe" deur die leier geroep word; as jy dan 'n "krap" is, moet jy hol vir 'n vale voor die "krewe" jou vang! Al die krappe wie gevang is, verander na krewe (en andersom), totdat al die teenstanders gevang is.


Die Strubendam-voëlreservaat in Lynnwood Glen, Pretoria is geleë op 'n gedeelte van die oorspronklike plaas Hartebeestpoort 362 JR wat aan mnr. F.E.B. Struben behoort het. Die dam is gebou in die Waterkloofspruit en dit het 'n bakmaat van 108 000 m3. Die damwal is ongeveer 6 meter hoog. Die presiese ouderdom van die oorspronklike dam is nie bekend nie, maar daar word geskat dat die dam tussen die 1940's en 1960's gebou is. Kaarte wat dateer uit 1929 dui daarop dat die dam in daardie tyd nog nie bestaan het nie. Die damwal is in September 1984 opgegradeer en sedert 1985 dien dit ook as die vloedbeheerdam. Voëllewe is volop en 'n verskeidenheid vissoorte soos die vleikurper, skerptandbaber, kanariekurper, karp en varswaterbaars kom in die dam voor. Die plantegroei by Strubendam is bakenveld, wat 'n oorgangplantegroei tussen grasveld en bosveld is. Daar is ook moeras-areas en oewerbos onder die damwal. Riviervaderlandswilg, soetdoring, gewone haakdoring en witstinkhout is die algemeenste bome in die reservaat. Die reservaat is is ideaal vir stap, voëlkyk en piekniek. Daar is ablusiegeriewe beskikbaar en groot skaduryke grasperke waar besoekers kan ontspan.


Die Jamesonse rooiklipkonyn (Pronolagus randensis) is 'n konyn wat in sentraal-Namibië, Noordwes en suid en sentraal Zimbabwe voorkom. Die dier se pels is dig en grof en die kleur is sout-en-peper rooibruin terwyl die onderkant roeserig dofgeel is. Die ken en wange is wit of gryswit. Die diertjie se massa is 1.3 - 3.1 kg. Hierdie spesie is die kleinste van die klipkonyne. Hulle vreet gras, veral jong gras. Hulle kom voor in rotsagtige terrein soos kranse, kliprantjies en rotsagtige klowe met eetbare gras en beweeg nooit weg van hulle tuiste nie. Hulle natuurlike vyande is die luiperd, rooikat en vaalboskat. Na 'n draagtyd van een maand word een of twee kleintjies gebore gewoonlik in die somer. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Die Soogdiergids van Suider-Afrika. Burger Cillié. 2009. ISBN 978-1-875093-46-5 Matthee, C., Collins, K. & Keith, M. (2008). "Pronolagus randensis". IUCN Rooilys van Bedreigde Spesies. Weergawe 2013.1. Internasionale Unie vir die Bewaring van die Natuur.


Bamberg is 'n selfregerende stad in die administratiewe gewes Bo-Franke (Duits: Oberfranken) van die Duitse deelstaat Beiere met 'n bevolking van omstreeks 71 000. Die stad is die setel van 'n universiteit en ander opvoedkundige instellings, 'n belangrike ekonomiese spilpunt in Bo-Franke en die setel van 'n Rooms-Katolieke aartsbiskop. Die historiese stadskern van Bamberg met 'n ryk erfenis aan Gotiese en Barokboukuns is die grootste van sy soort wat in Duitsland bewaar gebly het. In 1993 het Unesco Bamberg se ou stad, wat as 'n "duisendjarige kunswerk" beskryf word, as wêrelderfenis gelys. Bamberg staan daarnaas bekend vir sy biertradisie. So word in plaaslike brouerye onder meer spesialiteite soos rookbier gebrou waaraan gerookte mout 'n besondere smaak verleen. Berggebiet Bruckertshof Bug Gartenstadt (St. Kunigunda) Gaustadt Hirschknock Kramersfeld Mitte (Inselstadt) Theuerstadt (Gärtnerstadt, St. Gangolf) Wunderburg Gereuth Nord (St. Otto) Ost (St. Heinrich) Wildensorg Katedraal Die Bambergse ruiter, 'n ornament in die katedraal Die ou hawe van Bamberg St. Dominikus St. Otto St. Gangolf St. Jakob St. Stephan Wikimedia Commons het meer media in die kategorie Bamberg.


Die NG gemeente Pietermaritzburg-Wes was die oudste dogtergemeente van die NG gemeente Pietermaritzburg in die gelyknamige stad tot dit ingelyf is by die NG gemeente Pietermaritzburg-Noord, 'n dogter van die Wes-gemeente. Die ontstaan van die gemeente was ten nouste saamgeweef met die aanstelling van 'n Spoorwegarbeider wat in hierdie geweste gewoon het, waar hy die Spoorwegmense bearbei het. Op 22 Januarie 1920 is eerw. A. R. Smit vir hierdie diens bevestig. Op 17 Januarie 1920 is 'n verdiepinggebou, Mayors' Walk, teen 'n bedrag van £1 500 aangekoop, ten einde 'n doelmatige saal vir die spoorweglui in te rig, terwyl die res as woning vir die arbeider sou dien. In 1920 reeds het daar aansoeke gekom vir die stigting van 'n nuwe "spoorweggemeente". Op 9 Augustus 1920 het die kerkraad van Pietermaritzburg besluit dat hy geen beswaar het nie, mits nóg kerklike eiendom nóg kerklike kapitaalgeld deur sodanige stigting beswaar word nie. Reeds op hierdie vergadering was daar tekens van wrywing en moeilikheid as gevolg van die aanstelling van die Spoorwegarbeider.


Patagonië (Spaans: Patagonia) is 'n gebied aan die suidelike punt van Suid-Amerika. Die gebied lê suid van die Coloradorivier (41ste breedtegraad) en strek tot aan die Straat van Magellaan. Dit sluit dele van Chili en Argentinië in. In Chili beslaan dit die streke Los Lagos, Aysén en Magallanes y la Antártica Chilena. In Argentinië strek dit oor die provinsies Neuquén, Río Negro, Chubut en Santa Cruz. Die grense is egter nie duidelik vasgestel nie. Volgens sommige is Vuurland ook 'n deel van Patagonië. Bevolking en landoppervlakte: Die Perito Moreno-gletser Bariloche (Río Negro) Ushuaia Valdés (skiereiland) Argentina: Population Census of 2001. Chile: Population Census of 2002. Wikimedia Commons het meer media in die kategorie Patagonië. Koördinate: 41°48′37″S 68°54′23″W / 41.81015°S 68.90627°W / -41.81015; -68.90627 Hierdie artikel is ’n saadjie. Voel vry om Wikipedia te help deur dit uit te brei.


Ds. Herman Frederik Schoon (Rotterdam, Nederland, 10 Desember 1851 – Ladysmith, Natal, 31 Januarie 1930) was 'n leraar in die Nederduitse Gereformeerde Kerk, 'n skrywer en word beskryf as 'n of selfs dié vader van die Natalse Kerk, waaraan hy op een jaar ná sy hele ampslewe gewy het. Herman Schoon was die seun van Nederlandse ouers, Willem Frederik Schoon en sy vrou, Jannetje Linde. Sy ouers, vergesel van hul vyf seuns en drie dogters, het in 1860 saam met 'n groep van 43 Nederlandse emigrante vertrek met die skoener Herman Izak van Amsterdam na Suid-Afrika, waar hulle op 8 Julie 1860 in Durban aan wal gestap het. Hier het die gesin 'n paar maande vertoef, waarna hulle hul op Pietermaritzburg gevestig het. Ná die vroeë dood van Schoon se moeder in 1861, is hy en die jonger kinders onder pleegsorg van goeie vriende geplaas. Sy vader en die drie oudste seuns het ter wille van hul ambag na Weenen verhuis, waar sy vader in Februarie 1866 oorlede is.


Wilton House is 'n Engelse country house (herehuis) naby Salisbury in Wiltshire. Die huis dien sedert meer as 400 jaar as die landelike setel van die grawe van Pembroke. Die eerste gedokumenteerde gebou op die terrein van Wilton House was 'n klooster wat omstreeks 871 deur koning Egbert van Wessex gestig is. Danksy die vrygewigheid van koning Alfred die Grote, wat landerye aan die klooster geskenk het, het dit later welvarend en invloedryk geword. Toe die klooster gedurende die regentskap van koning Hendrik VIII ontbind is, was sy invloed en welvaart al besig om te kwyn. Nadat die Kroon beslag op die abdy gelê het, het koning Hendrik dit in 1544 saam met sy landerye aan William Herbert, 1ste graaf van Pembroke geskenk.


Die Klas GC Garratt-stoomlokomotief is 'n tipe stoomlokomotief wat deur die Suid-Afrikaanse Spoorweë gebruik is. Hierdie klas is 'n groter en swaarder verdere ontwikkeling van Klas GB. Hulle is ook ontwerp om op die taklyne te werk. Die lokomotiewe is verskaf deur Beyer, Peacock and Company. Die klas is toegerus met Walschaerts-klepratwerk en 'n Belpaire stoomketel. Hulle het aanvanklik diens gedoen aan die suidkus van KwaZulu-Natal en is in 1962 uit diens gestel. Dié klas het amper net soos die Klas GK Garratts gelyk. 'n Klas GC met die Port Shepstone-trein, te Durbanstasie, ongeveer 1924 Wikimedia Commons het meer media in die kategorie Klas GC Garratt-stoomlokomotief. Holland, D.F. (1972). Steam Locomotives of the South African Railways, Volume 2: 1910-1955 (1ste uitg.). Newton Abbott, Devon: David & Charles. pp. 43–44. ISBN 978-0-7153-5427-8. Paxton, Leith & Bourne, David: Locomotives of the South African Railways. p. 89. Struik. Kaapstad. ISBN 0 86977 211 2 South African Railways and Harbours Locomotive Diagram Book, 2’0” & 3’6” Gauge Steam Locomotives, 15 Augustus 1941, soos gewysig


Die Klas GEA Garratt-stoomlokomotief is 'n tipe stoomlokomotief wat deur die Suid-Afrikaanse Spoorweë gebruik is op 60-pond goederelyne met 'n uitleg van 4-8-2+2-8-4. Die enigste ooreenkomse wat dié klas met Klas GE Garratts het, is dat beide op 60-pond spoorlyne werk en die stoomketel se dimensies feitlik dieselfde is. Hierdie klas is ontwerp deur Dr. M.M. Loubser en daar is 50 lokomotiewe gebou deur Beyer, Peacock and Company tussen 1945 en 1947. Hierdie klas is die eerste wat met die stroombelynde Beyer, Peacock and Company-tenks toegerus is. Al die lokomotiewe is toegerus met Walschaerts-klepratwerk. Hulle is ook die enigste na-oorlogse Garratt lokomotiewe wat nie van meganiese stokers voorsien was nie. Hulle is hoofsaaklik op die noordkus van KwaZulu-Natal, die Pietermaritzburg-Franklinlyn en die Outeniekwa Spoorwegpas gebruik. 'n Paar is vir 'n kort tydperk op die Kaapstad-Caledonlyn gebruik. Hulle is in 1976 uit diens gestel.


Die Semmelweis-universiteit (Hongaars: Semmelweis Egyetem) is 'n universiteit in Boedapest, die hoofstad van Hongarye. Die universiteit is in 1769 gestig en is vandag die oudste mediese skool in die land. Die Semmelweis-universiteit is genoem na Ignaz Semmelweis, die ginekoloog wat die oorsaak van kraamkoors in die 1840's ontdek het. http://semmelweis.hu/hirek/2018/05/28/atvette-rektori-megbizasat-dr-merkely-bela (en) sciencemuseum.org.uk - Inligting oor Ignác Semmelweis Geargiveer 7 Augustus 2012 op Wayback Machine Wikimedia Commons het meer media in die kategorie Semmelweis-universiteit. (en) (hu) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei. Koördinate: 47°29′14″N 19°4′2″O / 47.48722°N 19.06722°O / 47.48722; 19.06722


Fisionomie of gelaatskunde is die studie van die gesig. Gesigspiere (gelaatstrekke) word gebruik om 'n persoon se karaktereienskappe te ontleed. Die woord is afgelei van Grieks: φύσις (fusis), natuur en γνώμων (gnomon), beoordeler. Fisionomie word as 'n skynwetenskap beskou. Wikimedia Commons het meer media in die kategorie Fisionomie. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor piramides in die algemeen. Vir die piramides in Egipte, sien Egiptiese piramide. ’n Piramide (van die Griekse πυραμίς, piramis) is ’n struktuur met die vorm van ’n piramide; dus met ’n paar plat vlakke wat met ’n punt na bo loop. Die basis kan drie-, vier- of meerhoekig wees. In die boukuns word onder die term piramides verstaan monumente wat 'n ooreenkoms toon met die gelyknamige meetkundige figuur. Die term word byna uitsluitlik toegepas op bouwerke uit Ou Egipte en uit pre-Columbiaanse Sentraal-Amerika. Vergelykbare monumente soos die ziggoerats van Mesopotamië en sommige Hindoe-tempels word nie piramides genoem nie. ’n Piramide se ontwerp, met die grootste gewig naby die grond, beteken daar is minder materiaal bo wat ’n druk uitoefen. Dié verspreiding van gewig het vroeëre beskawings in staat gestel om stewige monumente te bou. Baie beskawings dwarsoor die wêreld het piramides gebou. Die Rooi Piramide by Dahsjoer en die Groot Piramide van Giza, albei in Egipte, was duisende jare lank die grootste mensgemaakte strukture op aarde.


Moet nie met die kleur akwamaryn verwar word nie. Akwa poog om die kleur van kraanwater voor te stel. Dit is 'n groenerige blou kleur en 'n variant van die kleur siaan. Volgens verskeie kleurskemas word akwa as volg voorgestel: Lys van kleure


Stephan Lewies (gebore in Pretoria, 27 Januarie 1992) is ’n rugbyspeler wat vir die Sharks as slot speel in die Curriebeker en die Superrugbyreeks. Hy het altesaam 33 wedstryde vir die Sharks o.19 span in 2011 en vir die Sharks o.21s in 2012 en 2013 gespeel. Hy was ingesluit in die Sharks XV Vodacombeker-span in 2012 en maak 'n laat plaasvervangerverskyning in hul wedstryd teen die Boland-Kavaliers in Malmesbury. Nog 'n plaasvervangerverskyning volg, hierdie keer in 'n tuiswedstryd teen die Vrystaat om die Vodacombeker. Hy maak sy Curriebekerbuiging gedurende die 2013-seisoen, toe hy in die wedstryd teen die Goue Leeus in die beginvyftiental opgedraf het. Hy bly in die span vir die res van die seisoen, begin in twee wedstryde en kom driekeer op as 'n plaasvervanger, insluitend in die Curriebeker-eindstryd, waar hy bygedra het tot die Natalse Haaie se oorwinning oor die Westelike Provinsie met 33-19. Lewies was ook ingesluit in die Sharksspan vir die 2014 Superrugby-seisoen en het sy debuut gemaak in 'n 31-16 oorwinning teen die Bulls in Durban.


Die Boeke van Asemhaling is die grootste versameling godsdienstige begrafnistekste wat in Thebe, Egipte, verskyn het in die Laat Tydperk van Antieke Egipte (26ste Dinastie) en geskryf is tot in die Romeinse tydperk. Daar is vandag twee boeke: die "Boek van Asem", wat na bewering deur Isis geskryf is vir haar broer, Osiris, en die meer onlangse "Tweede Boek van Asem", wat na bewering deur Thoth geskryf is. Albei boeke is in Demoties geskryf op papirus uit die einde van die Ptolemeïese Tydperk. Uittreksels uit die boek is gelees tydens seremonies om afgestorwenes in die hiernamaals te lei en beskerm. Die emosionele uitspreek van die woorde het die towerspreuk doeltreffender gemaak en terselfdertyd die mense se geloof versterk in die lering van die opwekking van die dooies. Volgens die Egiptiese mitologie het die towerspreuke afgestorwenes geleer hoe om in die Doeat (onderwêreld) asem te haal. Van die rituele tekste is ontleen aan ander, ouer geskrifte soos die Boek van die Dooies en rituele soos die Mondopeningseremonie. Hornung, Erik (1999). The Ancient Egyptian Books of the Afterlife. Cornell University Press. E.A. Wallis Budge.


'n Paradigma is 'n taalkundige term wat in sy breë sin na 'n groep woorde verwys wat op een of ander manier iets in gemeen het, of saamgegroepeer kan word, of plaasvervangers vir mekaar kan wees. Ferdinand de Saussure het die taalkundige terme paradigma en die verwante sintagma in sy kursus Algemene Taalwetenskap geformuleer. Hy het 'n paradigma beskryf as enige reeks taalterme of linguistiese eenhede wat op grond van onderlinge sistematiese ooreenkomste as 'n klas of 'n kategorie beskou kan word. Die ooreenkoms waarvolgens die reeks as 'n klas of kategorie beskou kan word, kan fonologies, grammatikaal, semanties, ens. van aard wees. So vorm woorde wat rym ("pak", "bak", "rak") 'n paradigma. Ook die grammatikale vorme van 'n werkwoord of verskillende woorde wat semantiese ekwivalensie vertoon ("man", "vent", "kêrel", ens.), vorm 'n paradigma. Die konsep kan ook as volg uitgebeeld word: 1 2 3 4 5 ↓ Die meisie koop die lekker appels. Die dogter verkoop die slegte vrugte.


Die Mikojan-Goerewitsj MiG-15 (Russies: Микоян и Гуревич МиГ-15) is 'n straalvegvliegtuig ontwikkel deur die Mikojan-Goerewitsj Ontwerpburo in Moskou vir die Sowjetlugmag. Die MiG-15 was een van die eerste suksesvolle swiepvlerkstraalvegters, en het bekendheid verwerf in die lugruim oor Korea, waar dit reeds vroeg in die oorlog al die reguitvlerkvegters van sy vyande, soos die Amerikaanse P-80 Shooting Star, uitoorlê het. In verslae van die Noord-Atlantiese Verdragsorganisasie (NAVO) was na die MiG-15 as die Fagot verwys. Die vliegtuig is sedertdien onttrek aan Russiese diens en is vervang met die MiG-17. Lys van vegvliegtuie Wikimedia Commons het meer media in die kategorie MiG-15.


Panspermia is die hipotese dat mikrobes in die heelal lewe oordra na bewoonbare planete in die ruimte (soos die aarde). Hierdie hipotese word gebruik om die ontstaan van lewe op aarde te probeer verklaar omdat dit so hoogs onwaarskynlik is dat lewe per toeval ontstaan het. Fred Hoyle het byvoorbeeld die volgende gesê: "The likelihood of the formation of life from inanimate matter is one to a number with 40,000 naughts after it … It is big enough to bury Darwin and the whole theory of evolution. There was no primeval soup, neither on this planet nor any other, and if the beginnings of life were not random, they must therefore have been the product of purposeful intelligence." Hier volg 'n lys van name wat panspermia voorstaan: 1970's: Fred Hoyle 25 Januarie 2005: J. Craig Venter onderskryf panspermia. 10 Mei 2007: EO Wilson onderskryf panspermia. 18 April 2008: Richard Dawkins onderskryf panspermia. 7 April 2009: Stephen Hawking onderskryf panspermia. 2 Mei 2009: Freeman Dyson praat gunstig oor panspermia. Aanhalings – Panspermia Geargiveer 1 Julie 2014 op Wayback Machine Fred Hoyle, soos aangehaal deur Lee Elliot Major, “Big enough to bury Darwin”.


Konstruksie is die proses waartydens twee of meer voorwerpe saamgevoeg word om 'n groter geheel te vorm. As voorbeeld kan houtbalke gebruik word om 'n kruis te bou (of te konstrueer). Grammatikale konstruksie Morfologiese konstruksies Hierdie artikel is ’n saadjie. Voel vry om Wikipedia te help deur dit uit te brei.


Die Ennead (Antieke Grieks: ἐννεάς, "versameling van nege") was in die Egiptiese mitologie ’n groep van nege gode wat in Heliopolis aanbid is. Hulle was Atoem; sy kinders, Sjoe en Tefnoet; hulle kinders, Geb en Noet; en hulle kinders, Osiris, Isis, Set en Nephthys. Volgens Heliopolis se weergawe van die skepping uit die oerwaters, Noe, het ’n heuwel verskyn waarop die selfgeskepte god Atoem gesit het. Hy was alleen en verveeld en het twee kinders, Sjoe (die god van die hemele) en Tefnoet (die godin van vogtigheid), geskep deur óf te spoeg óf te masturbeer. Sjoe en Tefnoet het op hul beurt twee kinders gehad, Geb (die god van die aarde) en Noet (die godin van die lug). Geb en Noet het vanweë hul nabyheid aan mekaar voortdurend seks gehad totdat Sjoe vir Noet opgelig het na haar plek in die lug. Geb en Noet het twee seuns, Osiris en Set, en twee dogters, Isis en Nephthys, gehad wat op hul beurt paartjies gevorm het.


Rhodesfieldstasie is 'n treinstasie in die voorstad van Rhodesfield, in Kemptonpark. Dit is 'n dubbeldoelstasie aangesien die nuwe boonste vlak die Gautreinhoëspoedtreine akkommodeer, en die onderste vlak die ouer Metrorail ('n afdeling van PRASA) se passasiers bedien. Die twee spoorlyne is nêrens in verbinding met mekaar nie en die spoorstelsels word apart beheer en bedryf. Amptelike Gautrein-webwerf


Donkersjokolade is 'n kleur wat donker sjokolade voorstel. Volgens verskeie kleurskemas word donkersjokolade as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Groot-Zimbabwe (Engels: Great Zimbabwe, Shona: Masvingo eZimbabwe) is ’n ruïnestad, sowat 39 km suidoos van Masvingo af en in die gelyknamige provinsie in Zimbabwe geleë. Die nedersetting op die gelyknamige plato het as hoofstad van die Koninkryk Zimbabwe gedien, wat langs Zimbabwe ook groot dele van Mosambiek beheer het. Groot-Zimbabwe het tydens sy bloeitydperk vanaf die 11de tot middel van die 15de eeu ’n bevolking van sowat 18 000 gehad, is deur die monarge van Zimbabwe as koninklike paleis gebruik en was die politiese magsentrum. Die rykdom van die metropool was gebaseer op beeste, goud-verhaling en handel. Getuienis van die geestelike sentrum is die Zimbabwe-voëls uit seepsteen. Die aanleg is die grootste voor-koloniale steenbou in Afrika suid van die Sahara en een van die oudste. Die stad was reeds verlate en vervalle toe Europeërs vir die eerste keer in die 16de eeu op die stad afgekom het. Verkeerdelik is dit vir ’n lang tyd as die tuiste van die koningin van Saba geïnterpreteer, maar die resultate van die argeologiese navorsing weerlê hierdie tesis.


'n Ryskoker is 'n elektriese kombuistoestel vir huishoudelike gebruik waarin rys op 'n gerieflike manier gaargemaak en perfek gekry kan word sonder dat dit oorkook of klewerig word. Gespoelde rys en die benodigde hoeveelheid koue water word in 'n metaalhouer gegooi en die ryskoker ingeskakel. Die rys het klaar gekook sodra die hele kookwater geabsorbeer is of verdamp het. Die eerste outomatiese ryskokers is in die vroeë 1950's deur die Japannese Toshiba Corporation ontwikkel en vanaf 1955 bemark. Vandag word outomatiese ryskokers in baie huishoudings in Oos-, Suid- en Suidoos-Asië aangetref en raak ook in westerse lande toenemend gewild. www.toshiba.com: Chronology of history


El Tajín (Spaans-Totonaaks vir "die blits") is 'n argeologiese terrein in die deelstaat Veracruz net noordwes van die hawestad Veracruz in die ooste van Meksiko. El Tajín het vermoedelik as hoofstad van die Tachiwin (Nahuatl: Totonake) gedien, bevat verskeie groot, piramidale ziggoerate en is 800 jaar gelede reeds heeltemal verlaat. El Tajín is veral bekend vir die Piramide van die nisse (Piramide de los Nichos), wat 25 m hoog en 1 225 m² groot is. Die piramide bestaan uit 365 nisse, wat waarskynlik 'n sonjaar gesimboliseer het. El Tajín is ook bekend vir die vlieënde dansers, wie 'n ou vrugbaarheidsritueel van die Totonake vertoon, die Danza del Volador. El Tajín is vermoedelik in die 1ste eeu v.C. deur Totonake gestig en het vermoedelik ook as hul hoofstad gedien. El Tajín was aan die god van die winde, Huracán, en dié van die blitse, Tajín, na wie die stad genoem is, gewy. Die stad het sy bloeitydperk tussen 700 en 900 n.C. beleef. Omstreeks 1200 is die stad weer verlaat en die verval prysgegee.


Paquimé of Casas Grandes (Spaans vir "groot huise") is 'n argeologiese terrein in die deelstaat Chihuahua sowat 350 km noord van die hoofstad Chihuahua in die noorde van Meksiko. Paquimé is een van die grootste en mees komplekse terreine in die streek. Nadat die vroeë vestiging van mense na 1130 begin en die ontwikkeling van multi-verdieping huise omstreeks 1350 plaasgevind het, is die gemeenskap ongeveer in 1450 weer verlaat. Paquimé word beskou as een van die belangrikste argeologiese terreine in die noordwestelike streek, en is in 'n wye, vrugbare vallei aan die Casas Grandes of San Miguel-rivier, 35 km suid van Janos geleë. Die nedersetting het op besproeiing vertrou om sy landbou te ondersteun. Die vallei en streek is vir duisende jare deur inheemse groepe bewoon. Paquimé was 'n voor-Spaanse nedersetting, wat die noordweste van die Sierra Madre Occidental beïnvloed het, asook die oorgrote deel van die weste van Chihuahua en sommige gebiede in die ooste van Sonora. Dit het noue kulturele bande met die argeologiese kulture van Mogollon en, verder noordwaarts, met Anasazi, wat in Arizona, Utah, Colorado en Nieu-Meksiko bestaan het, gehad, en het deel uitgemaak van die Pueblo-kultuur.


Henderik Johannes Jan Matthys van der Merwe (27 Oktober 1913 – 25 Februarie 1974) was 'n Afrikaanse taalkundige en die eerste lid van die doseerpersoneel van die departement Afrikaans aan die Universiteit van Suid-Afrika. Van der Merwe is gebore op 27 Oktober 1913 op Morgenzon in die Oos-Transvaal. Hy het in 1931 gematrikuleer aan die Standertonse Hoërskool. Die B.A. het hy in 1936 behaal onder die Universiteit van Suid-Afrika wat destyds slegs 'n eksaminerende liggaam was. Die jaar daarop het hy die Transvaalse Onderwysdiploma behaal aan die Pretoriase Normaalkollege. Terwyl hy in die onderwys gestaan het, het hy verder studeer aan die Universiteit van Pretoria. Onder leiding van die taalkundige en fonetikus prof. T.H. le Roux het hy die M.A. in 1943 en die D.Litt et Phil. in 1945 behaal. Tydens sy doktorsgraadstudie was hy dosent in waarnemende hoedanigheid aan die onderwyskollege in Pretoria, na verskeie jare as onderwyser aan die Central Junior High School (Staatsmodelskool) in dieselfde gebou in Van der Waltstraat (vandag Lilian Ngoyistraat 331) waaruit die jong Winston Churchill gedurende die Anglo-Boereoorlog ontsnap het.


Die Alfa Romeo GTA is 'n sportiewe koepee van Alfa Romeo wat gebou is van 1965 tot 1971. GTA is 'n afkorting vir "Gran Turismo Alleggerita" (Italiaans vir "liggewig") en word nou nog gebruik vir sportiewe weergawes van die huidige modelle. In 1962 is die opvolger vir die baie gewilde Alfa Romeo Giulietta reeks vrygestel. Hierdie motor was die Alfa Romeo Giulia, intern bekend as die "Series 105". Die koepee van die 105-reeks gebruik 'n korter vloerpan uit die Alfa Romeo Giulia en is ontwerp deur Gruppo Bertone. Op daardie stadium was Alfa baie aktief in motorsport. Die rensportafdeling van Alfa, Autodelta, het 'n motor vir kompetisies ontwikkel wat gestalte gedoen het aan die padmodel. Hierdie motors is GTA gedoop inplaas van GT. Die GTA is die eerste keer in 1965 as 'n 1600 cc en later as 'n 1300 Junior weergawe gebou. Die GTA motors was ook in óf straat- (Stradale) of suiwer renweergawe (Corsa) vervaardig. Die GTA het aluminium-bakpanele in plaas van staal gehad, magnesium allooiwiele, deursigtige plastiekkantvensters, 'n aluminium agterste kontrolearm, verskillende deurhandvatsels en kwartvenster meganismes en 'n liggewig binneafwerking.


Combretum apiculatum, algemeen bekend as die Rooiboswilg, is 'n boomspesie in die familie Combretaceae. Dit is inheems aan semi-ariede tot gematigde savannestreke van Afrika suid van die ewenaar. Dit is 'n semi-bladwisselende boom wat tot 10 meter hoog groei, of by geleentheid 'n struik wat kort bly. Dit het 'n rue en gesplyte gryswart bas, en die dunner takkies mag wollerig afgewerk wees. Die teenoorstaande blare is 11 tot 13 cm lank, en mag haarloos of harig wees, na gelang van die subspesie. Die blaar vernou skerp tot 'n gedraaide blaarpunt. Die loof word met herfstyd rooierig of goudkleurig. Die aar-bloeiwyses van tot 7 cm lank verskyn tussen die blare. Hulle dra geel of groenerige blomme met klein kelk- en kroonblare, en met die style en meeldrade om en by 0.5 cm lank. Die blomme is sterk gegeur. Die rooierige, gevlerkte vrugte is 2 tot 3 cm lank. Twee subspesies word erken, naamlik die suidelike ssp. apiculatum, en ssp. leutweinii, wat vanaf Namibië tot Malawi en verder noordwaarts aangetref word, en aan die meer harige blare onderskeibaar is.


Die Kia Sorento is 'n middelgrootte oorkruis SNV wat sedert 2002 deur die Suid-Koreaanse motorvervaardiger Kia vervaardig word. 'n Herontwerpte oorkruiser (motor-gebaseerde) Sorento (kodenaam XMA) is in Suid-Korea geloods in 2009. Dit is Kia se eerste model wat in die VSA vervaardig is, in Kia se nuwe fabriek van VS$1 miljard in West Point, Georgia. Die fabriek bou ook die sustervoertuig van die Sorento, die Hyundai Santa Fe. Die Sorento gebruik Kia se nuwe korporatiewe sierrooster, wat bekend staan as die tierneus. Die heelnuwe 2010 Kia Sorento is in laat 2009 bekendgestel. Dit was nie meer gegrond op 'n bakkieraam nie, maar het nou 'n eenheidsbakkonstruksie. Die viersilindermodel het sy terugkeer na die Amerikaanse mark gemaak ná 'n afwesigheid van 2007 tot 2010. Die enjin sit dwars, en die vering is regrondom onafhanklik. "Ao"Азия Авто"" (in Engels). Aziaavto.kz. Geargiveer vanaf die oorspronklike op 28 Oktober 2014. Besoek op 30 Oktober 2010.


Die Audi Pikes Peak quattro was 'n sportnutskonsepmotor. Dit is geskep deur die Duitse premium motorvervaardiger, Audi. Die Pikes Peak quattro is die eerste keer in 2003 by die Noord-Amerikaanse Internasionale Motorskou tentoongestel. Dit was die eerste van drie konsepmotors deur Audi ontwerp en vertoon in 2003, voor die Audi Nuvolari quattro en die Le Mans quattro. Die Pikes Peak quattro is vernoem na die beroemde bergklimroete Pikes Peak in die Rocky Mountains. Hier het hulle vele algehele oorwinnings behaal en rekords verbeter gedurende die 1980's, as gevolg van die vermoë van die "quattro" motors op moeilike terrein. Die Pikes Peak quattro se ontwerp is sederdien verder ontwikkel in die produksie Audi Q7. Audi Pikes Peak quattro info, from ConceptCarz.com


Tera, afgekort as T, is 'n SI-voorvoegsel wat gebruik word in die SI-stelsel en verteenwoordig 'n ordegrootte van 1012. Die voorvoegsel tera- word gebruik vir byvoorbeeld frekwensie. Elektromagnetiese straling in die terahertz (THz)-gebied is 'n moeilik toeganklike gebied tussen infrarooi en mikrogolwe. 'n Ander aanwending is in die rekenaarwetenskap. 'n teragreep (TG) is 1012 grepe. Indien sonkrag die mensdom van energie moet voorsien, sal die vermoë die vlak van terawatt (TW) moet bereik. Een ligjaar is 9 460,73 terameter (Tm) maar dit word min gebruik. Voorvoegsels wat voor 1960 in gebruik was, het voor SI bestaan. In 1873 is die sentimeter-gram-sekonde-stelsel in gebruik geneem. Policy Forum RENEWABLE ENERGY Terawatt-scale photovoltaics: Trajectories and challenges Nancy M. Haegel et al. Science 14 April 2017. Hierdie artikel is ’n saadjie. Voel vry om Wikipedia te help deur dit uit te brei.


Die Andokides-skilder was ’n potskilder in Argaïese Griekeland wat van omstreeks 530-515 v.C. aktief was. Hy het nie sy werke onderteken nie; hy is genoem na Andokides, die pottebakker vir wie hy gewerk het. Hy was waarskynlik die uitvinder van die rooifiguurstyl in potskildering. Andokides het begin werk in die tyd toe die swartfiguurstyl in potskildering oorheers het. Hy was waarskynlik ’n student van Exekias, ’n meester van die kunsvorm. Die swartfiguurstyl, waarin detail met inkepings geskep is, het omstreeks die laat 6de eeu v.C. sy tegniese perke bereik. Die Andokides-skilder het ná ’n paar toetse met wit verf die proses omgeruil: hy het die agtergrond swart geverf in plaas van die figure. Die figure is in rooi verf aangebring en besonderhede kon dus duideliker daarop aangebring word met ’n fyn kwas en donkerder verf. Die eerste bewyse van dié nuwe tegniek – wat stelselmatig versprei en die kuns later oorheers het – dateer uit 530 v.C. Tydens ’n oorgangstyd het die Andokides-skilder potte gemaak met die swartfiguurstyl aan die een kant en die rooifiguurstyl aan die ander kant.


M.S. Burger is ’n Afrikaanse skrywer wat die Jan Rabie-prys met haar skryfwerk verower. M.S. Burger bly in Pretoria. Sy het meestersgrade in Sielkunde en Kreatiewe Skryfwerk. In die negentigerjare is sy ’n aktivis vir gay en lesbiër regte. Sy werk in ’n boekwinkel. Sy publiseer kortverhale op LitNet, in Tydskrif vir Letterkunde en in die jaarlikse tydskrif Pomp 12, waarna sy debuteer met die kortverhaalbundel “Bloedfamilie”. Die bundel word hoofsaaklik uit ’n ek-verteller perspektief geskryf, wat ’n outobiografiese illusie by die leser skep. In die eerste deel van die bundel word die familiegeskiedenis verhaal, waaruit dit blyk dat die familie ’n dig bewaarde geheim het. Die tweede deel behandel seks, geweld en waansin, terwyl die derde deel terugkeer na die familieproblematiek en seksualiteit van die eerste afdelings. Dit is eers met die laaste verhaal en op die laaste bladsy wat die familiegeheim openbaar word. Die skrywer maak gebruik van postmoderne tegnieke, soos om besonderhede te verander aan vorige verhale wat sy geskryf het en sodoende die skryfproses te gebruik as verdediging teen angs en om die verlede te verbeel en kommentaar daarop te lewer.


Chrislehurston is 'n voorstad van Johannesburg in Suid-Afrika. "Subplek Chislehurston". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Halldór is manlike voornaam in Ysland en die Faroëreilande. Die naam kom uit die Oud-Noorse Hallþórr en beteken "Thor se rots" (hallr = "heuwel, rots, groot klip"). Hallþór (Yslands) Haldor (Deens, Noors) Halldór Laxness (1902–1998), Yslandse skrywer en nobelpryswenner in die letterkunde Halldór Ásgrímsson (1947–2015), Yslandse politikus en eerste minister Halldór Stefánsson (1892–1979), Yslandse skrywer Haldor Halderson (1900–1965), kanadese yshokkiespeler Haldor Topsøe (1913–2013), Deense ondernemer en stigter van die gelyknamige vervaardiger van katalisators Haldórsvík, plek op die Faroëreilande Halldórsson, Halldórsdóttir Noord-Germaanse Voorname Behind the Name – Haldor "Zoëga's A Concise Dictionary of Old Icelandic". Geargiveer vanaf die oorspronklike op 23 November 2007. Besoek op 22 Desember 2016.


Fairwood is 'n voorstad van Johannesburg in Suid-Afrika. "Subplek Fairwood". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Greenstone Hill is 'n voorstad van Johannesburg in Suid-Afrika. "Subplek Greenstone Hill". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Glenvista is 'n voorstad van Johannesburg in Suid-Afrika, in die voormalige "Area 9". "Subplek Glenvista". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Saitama-prefektuur (埼玉県, Saitama-ken?) is een van die 47 prefekture van Japan. Saitama is die hoofstad en belangrikste stedelike gebied.


’n Sleutel is ’n musieksimbool wat gebruik word om die toonhoogte van geskrewe note aan te dui. Dit word op een van die lyne van aan die begin van die balk geplaas en bepaal die naam en toonhoogte van die note op daardie lyn. Hierdie lyn is die verwysingspunt waarvolgens die naam van ’n noot op enige ander lyn of spasie van die balk bepaal kan word. Net een sleutel wat na ’n noot in ’n spasie verwys eerder as op ’n lyn is nog ooit gebruik. Daar is drie soorte sleutels wat in moderne musieknotasie gebruik word: F, C en G. Elke soort sleutel ken ’n ander verwysingsnoot aan die lyn toe (en in seldsame gevalle, die spasie) waar dit geplaas is. (G- en F-sleutels word in die oorgrote meerderheid van moderne musiek onderskeidelik as diskant- en bassleutels gebruik.) Sodra een van hierdie sleutels op een van die lyne van die notebalk geplaas word, kan die ander lyne en spasies in verhouding daartoe gelees word.


Bagleyston is 'n voorstad van Johannesburg, Suid-Afrika wat in die noorde deel van die stad geleë is. Bagleyston is aangelê op die plaas Klipfontein en in 1947 geproklameer. Dis genoem na die eienaar van die grond, Herbert Bagley. In die ou dae was die voorstad oorwegend Engels, want in 1961 byvoorbeeld, was net 17 van die munisipale kiesers Afrikaanssprekend, vergeleke met 143 Engelssprekendes. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers (af) Stals, prof. dr. E.L.P (red.). 1978. Afrikaners in die Goudstad. Deel 1. 1886 - 1924. Kaapstad en Pretoria: HAUM. "Subplek Bagleyston". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die transaktiniede of superswaar elemente is die chemiese elemente met atoomgetalle van 104 tot 120. Hul atoomgetalle is net groter as dié van die aktiniede, waarvan die swaarste lid lawrensium (atoomgetal 103) is. Die chemikus en Nobelpryswenner Glenn T. Seaborg het eerste die idee van die aktiniede voorgestel en dit het gelei tot die aanvaarding van die aktiniedreeks. Hy het ook die transaktiniedreeks voorgestel vir elemente van 104 tot 120, asook die superaktiniedreeks, min of meer van element 121 tot 155. Die transaktinied seaborgium is na hom genoem. Per definisie is die transaktiniede ook transurane – met ’n atoomgetal groter as dié van uraan (92). Die transaktiniede het almal in hul basiese toestand elektrone in die 6d-subskil. Buiten rutherfordium en dubnium het selfs die langsdurende isotope van transaktiniede ’n uiters kort halfleeftyd van sekondes of minder. Transaktiniede is radioaktief en word net sinteties in laboratoriums geskep.


Die Avonture van Pinocchio (Italiaans: Le avventure di Pinocchio [le avvenˈtuːre di piˈnɔkkjo]) is 'n kinderboek oor 'n houtpop met die naam Pinocchio en die vele avonture wat hy beleef. Die boek is deur Italianer Carlo Lorenzini (onder die skuilnaam Carlo Collodi) geskryf en deur Enrico Mazzanti geïllustreer. Dit is aanvanklik op 1883 deur Libreria Editrice Felice Paggi in Florence gepubliseer. Hierdie klassieke kinderboek is intussen in 240 verskillende tale vertaal en het wêreldwyd 'n oplaag van omtrent 35 miljoen bereik. Sedertdien is dit in verskeie tale (waaronder Afrikaans) vertaal en ook vir ander media (soos TV-reekse en rolprente) verwerk. , Geoffrey Brock, transl.; Umberto Eco, introd."Pinocchio", New York Review Books, 2008 . (in Italian, English) The Adventures of Pinocchio, Nicolas J. Perella, transl., 1986, ISBN 0-520-07782-2 , ISBN 0-520-24686-1. Pinocchio: the Tale of a Puppet, Alice Carsey, illustr., Project Gutenberg, 1916 . The Adventures of Pinocchio, Carol Della Chiesa, transl.;


Topologie, in wiskunde, van die Griekse τόπος (plek) en λόγος (studie) is die studie van die eienskappe van ruimte wat bewaar word onder voortdurende transformasie, bv. strek en buig, maar nie skeur of las nie. Dit kan bestudeer word deur die konsepsualisering van 'n versameling van deelversamelings, genaamd oop stelle, wat aan sekere eienskappe voldoen, wat vervorm kan word in wat bekend staan as 'n topologiese ruimte. Belangrike topologiese eienskappe sluit in koppelvlakke en kompaktheid. 'n Voorbeeld van hierdie definisie is die topologiese ekwivalensie van 'n beker en 'n torus. (Sien regs) As 'n mens die Noordpool en die Suidpool ignoreer, is die twee wêreldkaarte hieronder, uit die oogpunt van 'n topoloog, identies. Elementêre topologie ondersoek die verhouding tussen rante, gesigte en hoeke. Twee voorbeelde van hierdie konsepte is die kubus en die Möbius strook. Die kubus, wat dikwels as 'n dobbelsteen gebruik word, het ses sye. Dit is ook eenvoudig om die aantal hoeke te tel (agt) asok die aantal rante (twaalf). Die Möbius strook is 'n interessante voorbeeld van topologie.


Hierdie artikel is 'n bespreking van verskillende soorte tradisionele literatuur. Daar word gefokus op tradisionele literatuur as kernletterkunde vir die multi-kulturele klaskamer sowel as mondelinge en orale letterkunde. Verder is die soorte verhale wat behandel word fantasie, volksverhale (soos sprokies), mites, legendes, fabels, sages, diereverhale, bedrieërverhale en verhale met ekologiese perspektief. Uiteindelik word gekyk na die funksies van volksverhale. In 'n veelvolkige land soos Suid-Afrika behoort harmonie tussen die verskillende bevolkingsgroepe nagestreef te word. Een metode om harmonie te bereik, is om die hedendaagse kind voor te berei dat hy in harmonie met sy landgenote sal wil saamleef en kulturele sensitiwiteit te ontwikkel. Hierin het die opvoeder 'n besondere taak, en die onderrig van 'n kernliteratuur kan nuttig in beide die Afrikaans Huistaal- en die Afrikaans Eerste Addisionele Taalklaskamer aangewend word. Met kernliteratuur word bedoel daardie aktiwiteite en ervarings van menswees wat gedeel word deur al die mense in 'n gemeenskap, en wat dieselfde is vir alle volke, taalgroepe, godsdienstige oortuigings, geslagte en stande.


Die Dornier Do 217 is 'n tweemotorige mediumbomwerper deur die Luftwaffe gebruik tydens die Tweede Wêreldoorlog. Die vliegtuig het sy nooiensvlug in Augustus 1938 voltooi. Bombers 1939–1945 Kenneth Munson, Bounty Books. 2012. ISBN 978-0-7537-2172-8


The Gables is 'n voorstad van Johannesburg, Suid-Afrika. Dit is in Johannesburg se F-streek geleë. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Dmitri Romanowitsj Romanof (Russies: Дмитрий Романович Романов; 17 Mei 1926 – 31 Desember 2016) was ’n afstammeling van Rusland se keiserhuis asook ’n bankier, filantroop en skrywer. Hy was ook ’n aanspraakmaker op die hoofskap van die keiserhuis. Dmitri Romanof is op 17 Mei 1926 in Cap d'Antibes, Frankryk, gebore as die tweede oudste seun van prins Roman Petrowitsj van Rusland en gravin Praskowia Sjeremetjewa. Sy oudste broer was prins Nikolaas Romanof. Deur sy pa was hy ’n agter-agterkleinseun van tsaar Nikolaas I van Rusland, wat die Nikolajewitsji- en ander takke van die keiserlike familie gestig het. Romanof het die eerste 10 jaar van sy lewe in Antibes deurgebring, waar hy ’n tradisionele Russiese opvoeding gehad het. In 1936 het sy gesin na Italië verhuis waar hy sy opvoeding voortgesit het. In 1946 het sy gesin na Egipte verhuis waar hulle ’n paar jaar gewoon het voordat hulle na Italië teruggekeer het. In 1960 is hy na Denemarke, waar hy vir verskeie banke gewerk het tot met sy aftrede in 1993. Hy kon vlot Russies, Frans, Engels, Deens en Italiaans praat.


Die Gondwantheria is 'n uitgestorwe soogdierorde wat bekend is vanaf die laat-kryt tot die middel-eoseen van alle dele van die suidelike kontinent Gondwana, behalwe Australië en Nieu-Seeland. Kladistiese ontleding deur Gurovich en Beck (2009) en Goin et al. (2012) plaas die groep in die Allothera as 'n sustergroep van die Multituberculata wat juis veral op die dele van die noordelike kontinent Laurasië aangetref word. Maar die posisie van hierdie groep in in 2018 baie onduidelik. Huttenlocker et.al. oorweeg of hulle nie verwantes van die Haramiyida is nie. Dit sou hulle buite die Mammalia in die Mammaliaformes plaas. Hierdie groep is net sedert 1986 bekend en daar is nog min inligtings oor hulle. Die orde bevat twee families: Ferugliotheriidae - wat net bekend is van die laat-kryt van Argentinië Ferugliotherius windhauseni Bonaparte 1986 Trapalcotherium matuastensis Rougier 2009 Sudamericidae - wat bekend is van Suid-Amerika, Antarktika, ?Afrika, Madagaskar en Indië Gondwanatherium patagonicum - bo-kryt van Argentinië Sudamerica ameghinoi - lae-paleoseen van Patagonië Lavanify miolaka - Maastrichtian van Madakaskar Bharattherium bonapartei - Maastrichtian van Indië Grenodion sylvaticus - middel -eoseen van Patagonië Daar is berigte oor Sudamericiede van die kryt van Tanzanië en die middel-eoseen van Antarktika, op die eiland Seymour.


Pieter Johannes Venter (distrik Colesberg, Kaapkolonie, omstreeks 1820 – Bloemfontein, Oranje-Vrystaat, 3 Januarie 1899) was saam met sy broer J.J.Venter ’n stigter van die Gereformeerde Kerk in die Oranje-Vrystaat en jare lank ouderling van eers Reddersburg en toe Ladybrand. Hy was die sewende kind uit die tweede huwelik van Jan Adriaan Venter (Tulbagh, 16 Februarie 1779 – Bloemfontein, 19 Mei 1870), met Margaretha Johanna Venter (Swellendam, 15 Maart 1791 – Colesberg, 22 Mei 1854). Sy oudste suster was Hester Venter (1811–1869), die moeder van ds. Louw du Plessis en grootmoeder van prof. J.A. du Plessis. Sy broer Koos Venter was Volksraadslid in die Oranje-Vrystaat en nog ’n broer, Sarel, was predikant van die Gereformeerde kerk Bethulie onder wie se leiding die kerk aldaar geskeur het. Hul vader was saam met Hester Venter en haar man, I.D. du Plessis) in 1860 stigters van die Gereformeerde kerk Colesberg. Pieter Venter het 11 sibbes gehad en sewe halfsibbes, uit sy vader se eerste huwelik, met Aletta Sophia Bezuidenhout. In die dienstyd van ds.


Die Kammanassiedam is 'n besproeiingsdam in die Kammanassierivier in die Klein Karoo digby De Rust. Dit het 'n betonwal wat 390 meter lank en 35 meter hoog is vanaf die rivierbedding. Wanneer die dam vol is, is die meer 15 km lank. Die dam is in 1923 voltooi. Lys van grootste damme in Suid-Afrika Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Hierdie naam is volgens die Oos-Slawiese gebruik; die patroniem is Pawlowitsj en die van is Romanof. Michail Pawlowitsj Romanof (Russies: Михаи́л Па́влович; 8 Februarie [O.S. 28 Januarie] 1798 – 9 September [O.S. 28 Augustus] 1849) was ’n Russiese groothertog, die jongste kind van die ses dogters en vier seuns van keiser Paul van Rusland en Sophia Dorothea Augusta Louisa van Württemberg. Hy was die broer van keisers Aleksander I en Nikolaas I. Michail is in Sint Petersburg gebore en was die enigste van Paul se kinders wat gebore is nadat hy keiser geword het. Hy was van kleins af lewendig en sosiaal en was gewild aan die hof. Hy was baie geheg aan sy ouer broer Nikolaas en hulle het lewenslank groot vriende gebly. Hy het ook ’n goeie verhouding met sy broer Konstantyn gehad en was die skakel tussen Warskou en Sint Petersburg in 1825 toe hul oudste broer, keiser Aleksander I, dood is en daar verwarring oor die troonopvolging was. ’n Opstand het in Rusland uitgebreek terwyl Konstantyn in Pole was.


Gloria Bosman (1973-) is 'n Suid-Afrikaanse sangeres wie se loopbaan in kerkkore in Soweto begin het. Felicia Marion van die groep Joy het haar raakgesien en haar in 1993 vir 'n produksie in die Markteater gebruik (om vir 'n ander sangeres in te staan). Ná hierdie produksie het sy ’n operabeurs van die Tshwane-Universiteit vir Tegnologie gekry. Haar debuutalbum, Tranqaility (1999), het die Sama-prys vir beste nuweling losgeslaan. Vir Nature’s Dance (2004) kry sy ses Sama-benoemings en word sy as die beste vroueliedjieskrywer aangewys. Daarna volg twee Kora- en nog elf Sama-benoemings. Sy het reeds vyf albums die lig laat sien, die laaste, Emzini, is in 2006 vrygestel. Tranqaility, 1999 The Many Faces of Gloria Bosman, 2002 Stop & Think, 2003 Nature’s Dance, 2004 Emzini, 2006 HAT Taal-en-feitegids, Pearson, Desember 2013, ISBN 978-1-77578-243-8


Daar is meer as een Pierneefmuseum in Suid-Afrika: Pierneefmuseum, Pretoria Pierneefmuseum, Stellenbosch


Louie Boshoff is ’n Afrikaanse dramaturg. Louie Georgina Roberta Boshoff is op 1 Desember 1899 op Vryburg in Betsjoeanaland gebore, as die derde van vyf kinders van ’n Afrikaanse pa (Louis Petrus Boshoff) en ’n Engelse ma (Georgina Dove Freemantle). Haar broers en susters is William Henry (1894–1928), Elizabeth Anne (1896-1896), Martha Dove (1904–1995) en Caroline Emma (1907–2000). Haar pa (na wie sy vernoem word) is die jongste kind van sy vader, Adam Boshoff. Sy eie moeder is oorlede toe hy nog baie jonk was, waarna sy vader weer trou, maar sy vader is oorlede toe hy slegs twaalf jaar oud was. Sy stiefmoeder wil hom nie verder versorg nie en gee hom hierna weg. Hy kom eindelik by ’n Engelse familie in Kimberley tereg, waar hy Louie se ma ontmoet. As gevolg van hierdie geskiedenis is daar ’n sterk pro-Engels en anti-Afrikaans gevoel in die huis. Louie se huistaal is Engels en op 19-jarige ouderdom kan sy steeds nie vlot Afrikaans praat nie.


Dr. S.J. du Toit (* 18 Junie 1891, Boshof - † 10 Julie 1972, Johannesburg) was hoofinspekteur van onderwys in die Vrystaat en ’n Afrikaanse digter en skrywer. Die digter Elizabeth C.M. du Toit is sy dogter. Stephanus Johannes du Toit is op 18 Junie 1891 in die distrik Boshof gebore. Tydens die Anglo-Boereoorlog is hy as baie jong seun saam met sy vader op kommando. Op twaalfjarige ouderdom gaan hy vir die eerste keer skool toe en hy matrikuleer dan in 1910 aan die Grey Kollege in Bloemfontein. Hierna studeer hy verder aan die Grey Universiteitskollege, waar hy in 1913 die B.A.-graad behaal. Later slaag hy ook die tweede- en eersteklas onderwyseksamens en verwerf hy die M.A.-graad in Nederlands en Engels. In 1920 is hy na Amsterdam in Nederland, waar hy in 1923 die doktorale eksamen in die Nederlandse taal en lettere cum laude aflê en in 1924 sy doktorsgraad behaal met ’n studie oor Suid-Afrikaanse volkspoësie. In 1922 trou hy met Miemie de Wet en uit die huwelik word twee kinders gebore, waaronder die digter Elizabeth C.M. du Toit.


Dit is 'n oorsig van die posseëls en posgeskiedenis van die Kaap die Goeie Hoop. Die Portugese was die eerste Europeërs wie die Kaap die Goeie Hoop bereik het in 1488, gelei deur die ontdekker Bartolomeus Dias. Tafelbaai, vir meer as 'n honderd jaar bekend as Saldanha (vernoem na een van Alfonso d' Albuquerque se seekapteins), het 'n gerieflike hawe op die lang, moeilike en gevaarlike seereis na die Ooste geword. Hier is briewe uitgeruil met skepe wat oppad terug was na Europa toe. Dikwels is pakkies en briewe onder die posklippe gelaat, geskrewe in Frans, Duits en Deens, dus was dit die eerste onbemande poskantore in die Kaap. Die vroegste van hierdie dateer uit 1619 en was in Engels geskryf. 'n Verversingstasie is in 1652 deur die Oos-Indiese Kompanjie gestig in die gebied wat heelwat later Kaapstad sou word. Dit was eerstens beset deur die Britse Magte in 1795, en sedert 1814 was dit 'n Britse Kolonie, totdat die Unie van Suid-Afrika op 31 Mei 1910 gevorm is. Seëls is vir die eerste keer uitgereik deur die kolonie op 1 September 1853.


Peter Henry Fonda (23 Februarie 1940 – 16 Augustus 2019) was 'n Amerikaanse akteur en rolprentregisseur. Amptelike webwerf (en) Peter Fonda in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Hierdie naam is volgens die Oos-Slawiese gebruik; die patroniem is Michailowitsj en die van is Romanof. Groothertog Sergei Michailowitsj (Russies: Серге́й Миха́йлович; 7 Oktober [O.S. 25 September] 1869 – 18 Julie [O.S. 5 Julie] 1918) was die vyfde oudste seun en sesde oudste kind van groothertog Michail Nikolajewitsj van Rusland, en ’n neef van keiser Aleksander III. Hy is in die Kaukasus gebore, waar sy pa onderkoning was, en het daar grootgeword. In 1881 het die gesin na Sint Petersburg verhuis. Sergei was groot vriende met Nikolaas II, toe nog tsesarewitsj Nikolaas, totdat laasgenoemde die troon bestyg het. Hy het nooit getrou nie, maar het ’n lang verhouding gehad met die beroemde ballerina Mathilde Ksjesinska, wat vroeër Nikolaas se minnares was. Sy het later ook ’n verhouding gehad met groothertog Andrei Wladimirowitsj. Groothertog Sergei het lojaal aan die ballerina gebly, maar die verhouding tussen die twee groothertoë was gespanne. Hulle het mekaar probeer ignoreer terwyl hulle amper twee dekades lank ’n verhouding met dieselfde vrou gehad het. Mathilde het later ’n seun gehad wat Sergei as syne erken het.


Christo Davids (20 Augustus 1983, Simonstad) is die tweede oudste van ses kinders in 'n akteursfamilie. Hy is bekend as akteur en skrywer. Sy oupa Goliath Davids het die rol van Selling Komoeti vertolk in die rolprent Fiela se kind, terwyl sy ooms Lloyd Davids en Peter-John David baie betrokke by jeugteater, dramaregisseurs en beoordelaars is. Al sy broers (Lee-Roy, Wesley, Martin en Goliath) is akteurs, terwyl sy suster Jenny-Lee die jongste is. Sy pa is 'n konstruksie-skrynwerker en sy ma 'n onderwyseres. Christo word op Heidelberg in die Kaap groot en studeer verder aan die Universiteit van die Wes-Kaap, waar hy in 2008 'n LL.B.-graad verwerf. Hy is 'n bekende akteur, wat onder andere die belangrike rol van Errol Pieterse vertolk in die gewilde sepie 7de Laan, waarvoor hy in 2012 en 2013 genomineer is vir 'n "You Spectacular"-toekenning as beste akteur en ook vir 'n Tempo-toekenning as beste akteur. In 1994 maak hy sy buiging in die televisiereeks Onder engele en hy word in 1996 vir ’n Artes-toekenning as beste akteur genomineer vir hierdie rol.


Misoprostol, wat onder die handelsnaam Cytotec en andere verkoop word, is 'n medikasie wat gebruik word om kraam te inisieer, 'n aborsie te veroorsaak, en maagsere te behandel en te voorkom, asook postpartum bloeding te behandel as gevolg van swak sametrekking van die uterus. Vir aborsies word dit dikwels saam met mifepristoon of metotreksaat gebruik. Op sigself is die doeltreffendheid vir hierdie doel tussen 66% en 90%. Dit word per mond geneem, of onder die tong, of in die vagina. Algemene newe-effekte sluit in diarree en abdominale pyn. Dit is swangerskap kategorie X wat beteken dat dit bekend is om te lei tot negatiewe voorvalle vir die baba as dit tydens swangerskap geneem word. Baarmoederskeuring kan voorkom. Dit is 'n prostaglandien analoog, spesifiek 'n sintetiese prostaglandien E1 (PGE1). "Misoprostol" (in Engels). The American Society of Health-System Pharmacists. Geargiveer vanaf die oorspronklike op 4 Februarie 2020. Besoek op 20 Februarie 2015. Kulier, R; Kapp, N; Gülmezoglu, AM; Hofmeyr, GJ; Cheng, L; Campana, A (9 November 2011).


Die Hooggeregshof van Suid-Afrika was van 1910 tot 1997 'n hoër hof in Suid-Afrika gewees. Dit het uit verskeie provinsiale en plaaslike afdelings met jurisdiksie oor spesifieke geografiese gebiede bestaan, asook 'n Appèlafdeling wat die hoogste appélhof in die land was. Dit moet nie met die moderne Appèlhof van Suid-Afrika, wat in 1997 gestig is, verwar word nie. Die Unie van Suid-Afrika is in 1910 uit vier Britse kolonies gestig. Die hoogste howe van hierdie kolonies het provinsiale afdelings van die nuwe Hooggeregshof van Suid-Afrika geword. 'n Appèlafdeling is geskep as 'n suiwer appélhof met 'n hoër gesag as die provinsiale afdelings. Dit was die setel van 'n paar van die land se mees uitgelese regters, soos C.J. Innes, C.J. Watermeyer, J.A. Galgut, C.J Wessels en J.A. Schreiner. In 1994 is die Grondwetlike Hof van Suid-Afrika geskep, wat 'n hoër gesag as die Appèlafdeling het, maar dit kon slegs grondwetlike aangeleenthede aanhoor. Die Appèlafdeling was dus steeds die hoogste hof vir nie-grondwetlike aangeleenthede.


Gert Hendrik Jacobus Kruger (distrik Burgersdorp, Kaapkolonie, 18 Oktober 1871 – onbekend) was ’n plaaslike leier in die Nasionale Party en kerkraadslid in die Gereformeerde Kerk Kruger het grootgeword in die distrik Venterstad, maar in 1888, toe hy 16 of 17 jaar oud was deurgetrek na Griekwaland-Wes en eindelik gaan boer op die plaas Venn, distrik Kuruman. Hy was sedert 1915 ’n getroue ondersteuner van die Nasionale Party en voorsitter van die tak Venn. In 1915 was hy veldkornet en het die voorreg gehad om ’n paspoort na Suidwes-Afrika te gee aan ’n vroeëre veldkornet onder die SAP-regering. Tydens die Rebellie het hy met die opstandelinge gesimpatiseer. Sy tweede vrou, Susanna Levina (geb. 18 Januarie 1888), dogter van Jan Coetzee van Middelburg, Kaap, met wie hy in 1908 getroud is, het die manne onder genl. Kemp gratis van kos voorsien toe hulle oor die plaas getrek het. Uit dié huwelik is blykbaar net ’n dogter, Martha Helena, gebore. Kruger was lidmaat van die Gereformeerde Kerke en ouderling van die gemeente Olifantshoek.


Hierdie artikel behoort versmelt te word met Arctotis. Gousblomme (veral genus Arctotis) in die Suid-Afrikaanse opsig, is blomplante uit die familie Asteraceae, en veral die Calenduleae- en Arctotideae-tribusse daarvan, wat groot, geel blomhofies voortbring en in die suidweste van Suid-Afrika aangetref word. As Suid-Afrikaanse volksnaam is dit aanvanklik toegepas op spesies in die genera Arctotis en Gazania, maar is later ook toegepas op spesies in die genera Arctotheca en Dimorphotheca, d.w.s. naverwante genera wat ook oranje, geel of wit blomhofies het. 'n Randjie naby Ceres genaamd Gousblomhoogte is byvoorbeeld vernoem na 'n Dimorphotheca-spesie. Die naam is van Nederlandse oorsprong, waar dit verwys na Calendula officinalis, 'n blomplant waarskynlik uit Europa, wat in Nederland en elders as sierplant verbou word. Gousblom beteken "goue blom" en die genusnaam Gazania, wat sinspeel op rykdom, is moontlik ook daaraan te danke. Die Asteraceae is verreweg die grootste familie onder die blomplante. Dit bestaan uit 1677 genera en tussen 13 000 en 20 000 spesies. Dit is versprei oor die meeste vastelande van die wêreld en sluit sulke wyduiteenlopende plante soos kropslaai, sonneblomme en madeliefies in.


Albius Tibullus (ook net as Tibullus bekend; c. 55-19 v.C.) was ’n Latynse digter en skrywer van treurdigte. Sy eerste en tweede boek met gedigte het bewaar gebly; baie ander tekste wat aan hom toegedig word, is van twyfelagtige oorsprong. Min is oor Tibullus se lewe bekend. Daar is net ’n paar verwysings na hom deur latere skrywers en ’n kort Lewe, wat dalk nie deur hom geskryf is nie. Sy geboorteplek is nie bekend nie en daar is twyfel oor sy geboortenaam. Hy het waarskynlik die status van ’n Romeinse ridder gehad (soos uit Lewe blyk), en ’n aansienlike fortuin geërf. Nes Virgilius, Horatius en Propertius, lyk dit of hy die grootste deel daarvan verloor het in 41 v.C. in die beslaglegging van Markus Antonius en Octavianus. Die geleerde Francis Cairns beskou Tibullus as "’n goeie digter, maar nie ’n wonderlike een nie"; Dorothea Wender dink ook hy is ’n minder belangrike digter, maar sê daar is "grasie en afwerking en simmetrie" in sy werk.


Die Eerste Alternatiewe Afrikaanse Rockkonsert was 'n musiekkonsert wat op 25 Maart 1988 in die Pool Club in Johannesburg gehou is. Die konsert is deur Dagga-Dirk Uys (deesdae bekend as Dirk Ace) en Boogie Gottschalk van Shifty Records gereël, en word beskou as die begin van die Alternatiewe Afrikaanse Musiekbeweging. Die kunstenaars wat opgetree het was André Letoit (deesdae bekend as Koos Kombuis) en Johannes Kerkorrel en die Gereformeerde Blues Band, Bernoldus Niemand en sy groep, Die Swart Gevaar, asook groepe soos The Genuines, Koos en Die Kêrels. Dit was Bernoldus Niemand se eerste lewendige optrede. Die konsert is deur nagenoeg 900 mense bygewoon. Die konsert sou aanvanklik by die Yeoville Ontspannings-sentrum, wat aan die Johannesburgse Stadsraad behoort het, plaasvind, maar toe die stadsraad 'n paar dae voor die konsert te kenne gee dat swartmense nie by die lokaal welkom sou wees nie, is dit verskuif na die Pool Club in Von Wiellighstraat. The Cape Times (1 Julie 1988) het die konsert beskryf as "a (sic) unprecedented orgy of Afrikaner anarchy".


Pienaar is 'n Afrikaanse van afgelei van die Frans pinard en kan na die volgende mense verwys: A.A. Pienaar (skuilnaam Sangiro), (1894 - † 1979), Afrikaanse skrywer Antoinette Pienaar, Afrikaanse aktrise en skrywer Blanche Pienaar, skuilnaam van Afrikaanse skrywer S.J. Meadows-Cullum (* 1905 – † 1968; neé Terblanche) Christine Pienaar (* 1929 – † 2015), Afrikaanse skrywer Daniël Jozua Pienaar, (* 1853 – † 1926), predikant en leier in die Nederduitse Gereformeerde Kerk. Dan Pienaar, (* 1893 – † 1942) Suid-Afrikaanse generaal-majoor in die Tweede Wêreldoorlog. Dan Pienaar, Bloemfontein, hoofsaaklik blanke voorstad van Bloemfontein in Suid-Afrika. Ezra Pienaar, (* 1883 – 1930) leraar in die Nederduitse Gereformeerde Kerk Francois Pienaar, (* 2 Januarie 1967), 42ste Springbokkaptein, wenner van die Rugbywêreldbeker in 1995. Gerhardus Pienaar (* 1981 –), Suid-Afrikaanse spiesgooier Hans Pienaar, (* 1955), Suid-Afrikaanse skrywer Kristo Pienaar, (prof.) (1922 – 1996) Suid-Afrikaanse plantkundige, skrywer, akteur en TV-aanbieder Louis Pienaar, (* 1926 – † 2012), Suid-Afrikaanse regsgeleerde, politikus en diplomaat.


Die heksagonale digpakking is die eenvoudigste digpakking in die kristallografie. Dit het die stapelvolgorde ...-A-B-A-B-A-B-... (of ...-A-C-A-C-A-C-...) Dit wil sê dat die eenheidsel uit twee lae bestaan en dat in vertikale rigting twee atome net op 'n afstand van 2 3 R {\displaystyle 2{\sqrt {3}}R} van mekaar lê. Dus, vir 'n ideale heksagonale digpakking, is die verhouding van die selparameters c/a gelyk aan 3 {\displaystyle {\sqrt {3}}} . Die simmetrie van hierdie eenvoudige atoomrooster is heksagonaal ( P 6 3 / m m c ) {\displaystyle (P6_{3}/mmc)} . Daar is geen simmetriebeperking op die c/a verhouding nie en dikwels wyk hierdie verhouding effens van die ideale waarde af. Elke atoom in hierdie struktuur word deur ses ander atome omring. Dit geld ook vir die kubiese digpakking. Die omringing in die heksagonale digpakking het nogtans die vorm van 'n trigonale prisma en nie van 'n oktaëder soos in die kubiese digpakking nie.


Henry John Deutschendorf Jr (31 Desember 1943 – 12 Oktober 1997), beter bekend as John Denver, was 'n Amerikaanse musikant, sanger-liedjieskrywer, musiekregisseur, aktivis, akteur, en filantroop, wat groot kommersiële sukses as 'n solosanger behaal het in die 1970's. Hy was een van die gewildste akoestiese musiek-kunstenaars van dié dekade en een van die besverkopende kunstenaars. Teen 1974, was hy goed gevestig as Amerika se besverkopende kunstenaar, en AllMusic beskryf Denver as "een van die geliefdste kunstenaars van sy tyd". Hy het in 'n militêre familie grootgeword en op verskeie plekke gewoon. Denver begin sy musiekloopbaan in folkmusiek in die laat 1960's. Denver het ongeveer 300 liedjies opgeneem en uitgereik, sowat 200 waarvan hy self komponeer het, met totale albumverkope van 33 miljoen. Maphis, Susan. "10 Best Selling Artists of the 1970s" (in Engels). mademan.com. Geargiveer vanaf die oorspronklike op 5 Oktober 2018. Besoek op 21 Maart 2017. Ankeny, Jason. "John Denver Biography" (in Engels). AllMusic. Geargiveer vanaf die oorspronklike op 13 April 2019.


Oorpak 'n Oorpak is 'n kledingstuk wat gewoonlik gebruik word as beskermende klere wanneer daar gewerk word. Hierdie artikel is ’n saadjie. Voel vry om Wikipedia te help deur dit uit te brei.


Sedert die Industriële Revolusie-era, is 'n werkswinkel 'n vertrek of gebou wat beide die plek en gereedskap (of masjinerie) verskaf, wat nodig mag wees vir die vervaardiging of herstel van vervaardigde goedere. Werkswinkels was die enigste plekke van produksie tot en met die koms van industrialisering en die ontwikkeling van groter fabrieke. In die 20ste en 21ste eeu, bevat baie Westerse huise 'n werkswinkel in die garage, kelder, of 'n buiteskuur. Huiswerkswinkels bevat gewoonlik 'n werksbank, handgereedskap, kraggereedskap en ander hardeware. In sommige herstelbedrywe, soos by lokomotiewe en vliegtuie, word die herstelwerk in gespesialiseerde werkswinkels gedoen, soos in spoorwegwerkswinkels. Die meeste herstelwerk word in klein werkswinkels uitgevoer, behalwe waar industriële diens nodig is. Hierdie artikel is ’n saadjie. Voel vry om Wikipedia te help deur dit uit te brei.


TASCAM (amptelike skryfwyse) is die professionele klankafdeling van die Japannese TEAC Corporation wat sy hoofkwartier in Montebello in die Amerikaanse deelstaat Kalifornië het. Tascam het bekendheid verwerf in professionele oudiokringe as die ontwikkelaar van PortaStudio, die eerste kassetbandgebaseerde multibaanopnemer vir tuisateljees. Die onderneming het daarnaas die eerste massavervaardigde laekoste-multibaanopnemer met Simul-sync-sinchronisasie ontwikkel wat op musici gemik was wat self opnames in tuisateljees wou maak. Ander oudioprodukte, wat deur Tascam vervaardig is, het bandopnemers en klankmengers vir tuisopnemers ingesluit wat vanaf die vroeë 1970's tot en met die middel van die 1990's bemark is. tascam.com: About TASCAM. Besoek op 22 Maart 2017


'n Brief aan die redakteur is 'n brief wat 'n leser aan 'n koerant of tydskrif stuur oor kwessies wat die publikasie se lesers aangaan. Sulke briewe is gewoonlik bedoel vir publikasie. In baie publikasies kan briewe aan die redakteur deur gewone pos, per faks of per e-pos aangestuur word, en deesdae ook per SMS of kitsboodskap. Briewe aan die redakteur word gewoonlik vereenselwig met briewe aan koerante en nuustydskrifte, maar hulle word ook aan ander tydskrifte (soos vermaak- en tegniese tydskrifte) en radio- en televisiestasies gestuur. Wat laasgenoemde betref, kan sulke briewe soms regstreeks oor die radio of TV gelees word, gewoonlik in 'n nuusprogram of 'n kletsradioprogram. In dié geval kan daar ook gepraat word van kykerbriewe of luisteraarbriewe, afhangend van die medium. In die akademiese uitgewersbedryf is briewe aan die redakteur van 'n akademiese joernaal gewoonlik 'n oop resensie nadat die vorige publikasie verskyn het, dikwels krities oor sekere aspekte van daardie uitgawe. Die skrywers van die oorspronklike stukke reageer soms met hul eie briewe. Omstrede referate in hoofstroomjoernale lok dikwels etlike briewe aan die redakteur uit.


Die 2017 Formule Een Russiese Grand Prix is op 30 April 2017 op die Sochi Autodrom gehou. Dit was die vierde wedren van die kampioenskapseisoen gewees, en is deur Valtteri Bottas (sy eerste) gewen. Pirelli sal die volgende bande aan alle spanne verskaf: Sebastian Vettel behaal vir Ferrari sy eerste voorste wegspringplek van die seisoen, toe hy sy spangenoot Kimi Räikkönen met 'n haarbreedte klop. Die Mercedesspan van Valtteri Bottas en Lewis Hamilton kwalifiseer in die derde en vierde plekke. Red Bull-jaer Daniel Ricciardo eindig in die vyfde plek, gevolg deur die Williams van Felipe Massa en die ander Red Bull van Max Verstappen. Die top 10 word afgesluit deur die Renault van Nico Hülkenberg en die Force India-duo van Sergio Pérez en Esteban Ocon. Die Toro Rosso-renjaer Carlos Sainz jr. het in die vorige wedren in Bahrein teen die Williams van Lance Stroll gebots, waarna hulle albei moes onttrek. Sainz kry hiervoor na afloop van kwalifisering 'n straf van drie wegspringplekke. McLaren-renjaer Stoffel Vandoorne het 'n paar dele van sy enjin vir die vyfde keer moes laat vervang, terwyl daar in één seisoen slegs vier stukke van elke komponent gebruik mag word.


Die strukturbericht-klassifikasie is een van die belangrikste maniere om kristalstrukture te klassifiseer. Dit is genoem na die Duitse wetenskaplike tydskrif Strukturbericht wat dit in die 1930s ingevoer het. Hierdie tydskrif is later opgeneem in Acta Crystallografica. Die struktuurbericht-klassifikasie word vandag nie meer voortgesit nie en dit is ver van volledig. Dit word nogtans steeds gebruik omdat dit die volopste en bekendste struktuurtipes behels. Talle stowwe het basies dieselfde kristalstruktuur. Dit word isotipie genoem. Hulle atome beset dieselfde posisies in 'n eenheidsel met dieselfde simmetrie, hoewel die parameters wat die eenheidsel se afmetings bepaal kan verskil. Sesium chloried en tallium(I) chloried het byvoorbeeld altwee 'n eenvoudige kubiese struktuur met chloor-atome op die posisie (0,0,0) van die sel en 'n metaalatoom in die middel van die sel op posisie (½,½,½). Hierdie koördinate is egter fraksioneel: hulle is uitgedruk as fraksie van die eenheidsel se hoogte. In die geval van CsCl is die kubus se hoogte 412 pm, vir TlCl is dit 385 pm. Daar is veral talle stowwe met dieselfde struktuur indien die struktuur taamlik eenvoudig is, 'n klein eenheidsel en 'n hoë simmetrie besit.


Bronberrick is 'n voorstad van Centurion, Suid-Afrika. "Subplek Bronberrick". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Bailey's Muckleneuk is 'n voorstad in die nabye ooste van Pretoria, Suid-Afrika. Die Magnoliadal is in hierdie voorstad geleë. "Subplek Bailey's Muckleneuk". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


'n Ruimtegroep is 'n wiskundige groep wat die simmetrie van kristalle beskryf. Dit is veral vir die X-straalkristallografie van uiters groot belang. Ruimtegroepe kombineer die verskuiwingssimmetrie van 'n kristalrooster in drie dimensies met rotasie-elemente van die 32 puntgroepe wat hiermee verenig kan word. Daar is 230 ruimtegroepe en twee sisteme van notasies om hulle aan te dui. Die een sisteem is 'n uitbreiding van die Schönflies-stelsel wat vir die puntgroepe gebruik word. Indien byvoorbeeld die puntgroep wat die oktaëder se simmetrie beskryf die Schönflies-simbool Oh word ruimtegroepe wat hierdie rotasie simmetrie besit aangedui met O1h, O2h, O3h ensomeer. Hierdie ruimtegroepe verskil egter omdat hulle 'n ander roostertipe kan besit of omdat die puntgroepelemente net gekombineer met fraksionele verskuiwings kan optree. Die laaste ruimtegroepe word non-simmorfiese groepe genoem. Die Schönflies-notasie dui hierdie verskille nogtans nie aan nie. Die ander notasie word Hermann-Mauguin-notasie genoem en hier word die verskille beter in die ruimtegroepsimbool weergegee. Puntgroepe kan ook met HM-notasie weergegee word, maar dit is minder gebruiklik. Die oktaëdergroep Oh word in HM aangedui met 4/m 3 2/m of in kort notasie m3m.


The Brady Bunch is 'n Amerikaanse TV-reeks van die 1960’s en 1970’s oor die avonture van ’n groot, gelukkige gesin met goedgemanierde kinders. Die sitkom is deur Sherwood Schwartz geskep en van 26 September 1969 tot 8 Maart 1974 op ABC uitgesaai. Dit bestaan uit vyf seisoene met 117 episodes en handel oor die doen en late van 'n stieffamilie met ses kinders en 'n lawe huishoudster. Die reeks word as een van die laaste ou-styl familie-sitkoms beskou. Ná die reeks se kansellasie in 1974 is dit vanaf September 1975 vir sindikasie beskikbaar gestel. Terwyl die oorspronklike reeks nie uitermatig suksesvol was nie, het dit onder sindikasie gewilde kykmateriaal vir jong kinders en tieners geword. Talle opvolgreekse en TV-films het die lig gesien, insluitende The Brady Bunch Hour (1976–77), The Brady Girls Get Married (1981), The Brady Brides (1981), A Very Brady Christmas (1988) en The Bradys (1990). Die reeks is in 1995 in 'n satiriese fliek getiteld The Brady Bunch Movie verwerk, wat in 1996 met A Very Brady Sequel opgevolg is.


'n Skort is gewoonlik 'n kortbroek met 'n materiaalpaneel wat soos 'n romp lyk om die voorkant te bedek, alhoewel sommige rompe met 'n integrale kortbroek verborge daaronder gedra word. culottes Hierdie artikel is ’n saadjie. Voel vry om Wikipedia te help deur dit uit te brei.


'n Beenbroek ((en) leggings) verwys na verskeie vorme van beenbedekkings. Die moderne gebruik van die 1960's het gekom om te verwys na elastiese digsluitende klere gedra oor die bene deur vroue, soos legwarmers of tights. Die gebruik van die 18de eeu verwys na die manne se drag, gewoonlik gemaak van lap of leer wat  toegedraai was rondom die been af tot by die enkel. In die 19de eeu het "leggings" gewoonlik verwys na babas se beenklere, bypassend tot 'n baadjie, sowel as beenmantels gemaak van leer of wol en deur soldate en plaaswerkers gedra. Beenbroeke het prominent teruggekeer na vrouemodes in die 1960's. Met die wye aanvaarding van die sintetiese stof Lycra en die gewildheid van aerobiese oefeninge, het beenbroeke verdere prominensie getoon in die 1970-80's, en het uiteindelik hul weg gevind tot in die straatdrag.


Antonio Giovinazzi (gebore 14 Desember 1993) is 'n Italiaanse beroepsrenjaer wat tans vir die Alfa Romeo-Ferrarispan aan Formule Een deelneem. Hy was die 2015 FIA Europese Formule 3-Kampioenskap naaswenner en het vir Prema gejaag in die 2016 Internasionale GP2-Reeks, hy eindig in die tweede plek met vyf oorwinnings en agt algehele podiums. Giovinazzi is deur Scuderia Ferrari aangewys as hul FIA Formule 1 derde en reserwebestuurder vir die 2017 seisoen. Hy het sy Formule Een Grand Prix debuut vir Sauber by die 2017 Australiese Grand Prix gemaak nadat hy Pascal Wehrlein vervang het, en het ook deelgeneem aan die Chinese Grand Prix terwyl Wehrlein nog herstel het. Hy het aan karting deelgeneem van 2006 tot 2012 en was die kampioen in die Italiaanse Nasionale Trofee 60cc en Eurotrofee 60, beide in 2006. In September 2016 het Scuderia Ferrari aangekondig dat Giovinazzi simulatorwerk vir hul sou verrig. In Desember is Giovinazzi se plek bevestig as Ferrari se derde bestuurder. Hy het in 2017 deelgeneem aan voorseisoentoetse by Sauber. In die Australiese Grand Prix het Giovinazzi vir Pascal Wehrlein vervang wie nog nie fiks genoeg was vir die volle renafstand nie,as gevolg van 'n ongeluk by die 2017 Kampioeneren.


Kumbh Mela (IFA: ˌkʊm ˈmeɪlə) is in Hindoeïsme ’n massabedevaart waarin Hindoes saamkom om in ’n heilige rivier te bad. Vier feeste word tradisoneel as Kumbh Melas erken: die Haridwar Kumbh Mela, Allahabad Kumbh Mela, Nashik-Trimbakeshwar Simhastha en Ujjain Simhastha. Hulle word om die beurt by een van die volgende plekke gehou: Haridwar, Allahabad, Nashik (of Trimbak) en Ujjain. Die hooffeesterrein lê aan die oewer van ’n rivier: die Ganges by Haridwar, die Triveni Sangam (samevloei van die Ganges, die Yamuna en die onsigbare Sarasvati) by Allahabad, die Godavari by Nashik en die Shipra by Ujjain. Daar word geglo as ’n mens in die riviere bad, word al jou sondes weggewas. Die Kumbh Mela word op enige gegewe plek elke 12 jaar gehou. Daar is ’n verskil van sowat drie jaar tussen die Kumbh Melas by Haridwar en Nashik; die feeste by Nashik en Ujjain word in dieselfde jaar of in opeenvolgende jare gehou. Die presiese datum word bepaal deur ’n kombinasie van die posisies van Jupiter, die Son en die Maan in die Diereriem.


Wat volg is 'n lys van noemenswaardige komposisies vir harp. Carl Philipp Emanuel Bach Sonata vir Harp in G-majeur, Wq.139 Ludwig van Beethoven Ses variasies op 'n Switserse lied, WoO 64 (vir harp of klavier, voor 1793 gekomponeer) Gabriel Fauré Impromptu, Op. 86 (1904) Une châtelaine en sa tour, Op. 110 (1918) Camille Saint-Saëns Fantaisie, Op. 95 Claude Debussy Music for Chansons de Bilitis vir twee fluite, twee harpe, en celesta, L. 96 (1900-1) Danses sacrée et profane vir harp en strykkwintet, L. 103 (1904) Sonata vir harp, fluit, en altviool, L. 137 (1915) Maurice Ravel Inleiding en allegro vir harp, fluit, klarinet, en strykkwartet (1905) Camille Saint-Saëns Fantasie vir viool en harp, Op. 124 Igor Stravinsky Epitaphium vir fluit, klarinet, en harp (1959) Carl Ditters von Dittersdorf Concerto vir harp Georg Friedrich Händel Concerto in B-mol-majeur vir harp, Op. 4, No.


Clifton Curtis "C.C." Williams (26 September 1932 – 5 Oktober 1967; Majoor, Amerikaanse Marinierskorps) was 'n Amerikaanse vlootvlieënier, toetsvlieënier, meganiese ingenieur, en Nasa-ruimtevaarder. Hy sterf in 'n vliegongeluk voor hy enige ruimtevaarte onderneem het. Die ongeluk is veroorsaak deur 'n meganiese fout in die T-38 straalvliegtuig waarmee hy op pad was na sy ouers in Mobile, Alabama. Die faling van meganiese toerusting het tot gevolg gehad dat die vliegtuig nie op die kontroles wou reageer nie. Alhoewel hy sy uitskietstoel gebruik het, was dit blykbaar te laat. Hy was die vierde ruimteman van die Ruimtevaardergroep 3-inname wat gesterf het; die eerste twee was Charles Bassett en Theodore Freeman wat in twee afsonderlike T-38-vlugte gesterf het, asook Roger B. Chaffee wat in Apollo 1 verbrand het. Williams se vliegtuig het naby Tallahassee, Florida, sowat 'n uur se vliegtyd van Patrick Lugmagbasis, neergestort. Wikimedia Commons het meer media in die kategorie Clifton Williams. Hierdie artikel is ’n saadjie. Voel vry om Wikipedia te help deur dit uit te brei.


’n Erdwurm is ’n buisvormige, gesegmenteerde wurm in die filum Annelida (ringwurms). Hulle word gewoonlik in die grond aangetref waar hulle van lewende en dooie organiese materiaal leef. ’n Erdwurm se spysverteringskanaal loop deur die hele lengte van sy lyf en hy haal deur sy vel asem. Dit het ’n dubbele vervoerstelsel wat uit ’n vloeistofgevulde seloom bestaan en ’n eenvoudige, geslote bloedsomloopstelsel. Dit het ’n binneste en buitenste senustelsel. Die sentrale senustelsel bestaan uit twee senuknope bo die mond, een aan elke kant, wat verbind is aan ’n senustring wat al met die lyf langs loop na motoriese neurone en sensoriese selle in elke segment. Ring- en lengtespiere aan die buiterand van elke segment help die wurm beweeg. Soortgelyke spiere kom in die voering van die ingewande voor en vervoer die verteerde kos na die anus. Erdwurms is tweeslagtig – elke wurm het beide manlike en vroulike voortplantingsorgane. Hulle het nie ’n interne skelet of eksoskelet nie, maar behou hul vorm deur middel van vloeistofgevulde seloomkamers wat as ’n hidrostatiese skelet dien.


Rutiel is 'n mineraal met chemiese formule TiO2. Dis een van ses minerale met hierdie samestelling. Die bekendste ander strukture is anataas (tetragonaal) en brookiet (ortorombies). Rutiel kom voor in die hoëtemperatuur- en hoëdrukfase. Anataas transformeer na rutiel bo 730 °C. Benewens hierdie strukture is ook bekend: 'n TiO2(B)-struktuur met 'n struktuur wat naverwant aan die VO2(B)-struktuur is. 'n TiO2(II)-polimorf wat 'n alfa-PbO2-tipe struktuur het. 'n baie metastabiele vorm TiO2(H) wat 'n hollandiet-struktuur het. Om die verskeie polimorfe te onderskei word X-straaldiffraksie of Ramanspektroskopie dikwels aangewend. Rutiel is naas ilmeniet en anataas 'n belangrike bron van titaan en word in verskeie lande soos Australië, Brasilië en ook Suid-Afrika gemyn. Die eerste verskeping van rutiel was in 1977 van die mineraalsande van Richardsbaai in KwaZulu-Natal. Rutiel is die argetipe van die C4-struktuur van die strukturbericht-klassifikasie. Dit het 'n tetragonale struktuur waarin die titaankatione deur 'n oktaëder van suurstofione omring word.


Vir ander gebruike, sien Britannia. Britannia (of Lady Britannia) is ’n vroulike figuur wat Brittanje verteenwoordig. Britannia het gewoonlik ’n helm op haar kop en ’n drietandvurk in haar hand. Sy het ook ’n skild met die ontwerp van die Britse vlag daarop. Britannia versinnebeeld 'n krygshaftige maagd. Die drietand is 'n simbool van haar heerskappy oor die oseane. Sy dra 'n klassieke Romeinse uniform en haar helm het pluime op. Haar skild beeld die Kruis van Sint-George en die Kruis van Sint-Andreas daarop uit. Hierdie figuur is voorheen op muntstukke en medaljes van die Britse Ryk afgebeeld. "Rule Brittannia", wat na haar verwys, is ook ’n gewilde nasionale lied. Britannia is die Britse teenhanger van die Nederlandse maagd, Germania en die Franse Marianne. HAT Taal-en-feitegids, Pearson, Desember 2013, ISBN 978-1-77578-243-8 Wikimedia Commons het meer media in die kategorie Britannia (simbool).


Aleksiet is 'n seldsame bismut-tellurium-sulfo-soutmineraal met 'n chemiese formule van PbBi2Te2S2. "mindat" (in Engels). Geargiveer vanaf die oorspronklike op 22 Julie 2019. Lipovetskii A. G., Borodaev Yu. S. and Zav'yalov E. N. 1978: Aleksite, PbBi2Te2S2, a new mineral. Zapiski Vsesoyuznego Mineralogicheskogo Obshchestva, 107, 315-321, in Fleischer M., Chao G. Y. and Mandarino J. A. 1979: New mineral names. American Mineralogist, 64, 652-659 – [1] Mindat http://www.handbookofmineralogy.org/pdfs/aleksite.pdf Handbook of Mineralogy


Die Suidlanders is 'n Suid-Afrikaanse organisasie wat die uiteindelik rewolusie en ineenstorting van die land se infrastruktuur voorspel en planne beraam om Afrikaners uit die groot stede te ontruim. Dit is 'n burgerlike verdedigingsorganisasie wat in 2006 gestig is. Die organisasie word deur Gustav Müller gelei. Die Suidlanders beroep hulself op internasionale reg, spesifiek protokol I en II (gedateer 8 Junie 1977) bykomend tot die Geneefse konvensies (van 12 Augustus 1949). Protokol I het betrekking tot die beskerming van slagoffers van internasionale gewapende konflik en protokol II het betrekking op die beskerming van slagoffers van nie-internasionale konflik. Klem word op artikels 60 tot 69 van protokol I geplaas (gedemilitariseerde sones en burgerlike verdediging). Die organisasie word sterk deur die profesieë van Siener van Rensburg beïnvloed. Baie mense glo dat Siener die oorname van 'n swart regering oor Suid-Afrika geprofeteer het, en dat Afrikaners bitter onder so 'n regering sal ly. Hulle glo ook dat dit op 'n uiteindelike stryd of oorlog afstuur, waarop mense hulself moet voorberei. Opleiding oor alle aspekte van burgerlike verdediging word aan lede verskaf.


Weervoorspelling is die toepassing van wetenskap en tegnologie om die toestand van die atmosfeer vir 'n gegewe plek te voorspel. Mense probeer al vir millennia informeel om die weer te voorspel, en sedert die negentiende eeu word dit formeel gedoen. Weervoorspelling word gedoen deur kwantitatiewe data te versamel oor die heersende toestand van die atmosfeer op 'n gegewe plek en dan die wetenskaplike begrip van atmosferiese prosesse aan te wend om te projekteer hoe die atmosfeer sal verander. In die verlede was weervoorspelling 'n algehele menslike poging, gebaseer op veranderinge in barometriese druk, heersende weerstoestande en lugtoestande, maar tans word staatgemaak op rekenaargebaseerde modelle wat baie atmosferiese faktore in ag neem.  Menslike insette is nog steeds nodig om die beste moontlike voorspellingsmodel te bepaal om die voorspelling op te baseer en dit behels die vaardighede om sekere patrone te herken, telekonnektiwiteit, kennis van modelvoorstellings en -neigings. Die onakkuraatheid van voorspellings is as gevolg van die chaotiese natuur van die atmosfeer, die groot berekeningskrag wat nodig is om die vergelykings wat die atmosfeer beskryf op te los, die foute wat betrokke is in die oorspronklike meting van die toestande, en 'n onvolledige begrip van atmosferiese prosesse.


Nasionale Roete 31 is 'n nasionale snelweg van Japan. Lengte: 20.1 km (12.5 mi) Oorsprong: Kaita, Hiroshima Eindpunt: Kure Hoof stede op die roete: Aki-ku, Hiroshima, Saka (jp) www.mlit.go.jp Hierdie artikel is ’n saadjie. Voel vry om Wikipedia te help deur dit uit te brei.


Modaka is 'n swart woonbuurt van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Goodhope is 'n swart woonbuurt van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


uMzantsi is 'n swart woonbuurt wes van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Kgolane is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika. "Hoofplek Kgolane". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Sir luitenant-generaal Louis Jacob van Deventer (18 Julie 1877 – 17 Augustus 1922) was 'n Suid-Afrikaanse militêre bevelvoerder. Hy is in 1877 in Ficksburg gebore. Hy het in die Tweede Vryheidsoorlog geveg en het as 'n kommandant, tweede-in-bevel onder generaal Jan Smuts, 'n prominente rol met sy beroemde inval van die Kaapkolonie gespeel. Later het hy by die Unie-Verdedigingsmag aangesluit en was die opperbevelvoerder in die Oos-Afrika-veldtog van 1917 tot 1918. Hy is op 27 Augustus 1922 in Pretoria oorlede. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Erling Størmer Erling Størmer (gebore 2 November 1937 in Oslo) is 'n Noorse wiskundige, wat meestal werksaam was met operateur algebra. Hy is die seun van Leif Størmer. Hy is 'n kleinseun van Carl Størmer en neef van Per Størmer. Hy het sy doktorsgraad in 1963 by die Columbia Universiteit behaal met 'n proefskrif onder sy adviseur Richard Kadison, en was 'n professor by die Universiteit van Oslo van 1974 tot sy aftrede in 2007. Hy is 'n lid van die Noorse Akademie van Wetenskap en Lettere. In 2012 het hy 'n genoot van die Amerikaanse Wiskundevereniging geword. "Erling Størmer". Store norske leksikon. (2007). Ed. Henriksen, Petter. Oslo: Kunnskapsforlaget. URL besoek op 29 Oktober 2009.  "Leif Størmer". Store norske leksikon. (2007). Ed. Henriksen, Petter. Oslo: Kunnskapsforlaget. URL besoek op 29 Oktober 2009.  "Erling Stormer" (in Engels). Geargiveer vanaf die oorspronklike op 9 Augustus 2018. Besoek op 28 Desember 2017. "Gruppe 1: Matematiske fag" (in Noors). Norwegian Academy of Science and Letters. Geargiveer vanaf die oorspronklike op 30 Maart 2018.


Die d-elektrone van 'n oorgangsmetaalverbinding kan verskillende spintoestande vertoon. In 'n geïsoleerde atoom of ioon van 'n oorgangsmetaal is die vyf d-orbitale ontaard. Dit beteken dat hulle vanweë die sferiese simmetrie dieselfde energie besit. In 'n verbinding of kompleks is die simmetrie laer omdat die spesie buuratome (ligande) het waarmee dit wisselwerking vertoon. Hierdie wisselwerking kan met kristalveldteorie of met ligandveldteorie beskryf word, maar in altwee gevalle sal die ontaarding in 'n laer simmetrie gedeeltelik opgehef word. Indien die simmetrie oktaëdries is -'n situasie wat volop aangetref word- splits die vyf d-orbitale in twee energievlakke: 'n t2g vlak met laer energie wat drievoudig ontaard is en 'n eg vlak met tweevoudige ontaarding. Die grootte van die energieverskil Δ tussen die twee vlakke hang af van watter ligande die ioon of atoom omring. Indien die interaksie klein is het 'n hoëspintoestand soos in die diagram links van 'n d5-ioon (soos Fe3+) die laagste totale energie en vorm die grondtoestand. Wanneer die ligande groter invloed uitoefen word die energieverskil Δ groter en word dit energeties voordeliger om die spins te paar soos in die diagram regs.


KwaMthole is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika. KwaMthole is histories die tradisionele nedersetting van lede van die Mthole-stam, 'n onderafdeling van die Zoeloevolk. Lys van dorpe in Suid-Afrika "Hoofplek KwaMthole". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Madwaleni is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika. Lys van dorpe in Suid-Afrika "Hoofplek Madwaleni". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


James Stratford (1869 – 1952) was 'n Hoofregter van die Unie van Suid-Afrika. Hy is in 1869 in die Oos-Kaap gebore en ontvang opleiding aan St. Aiden's College, Grahamstad. Hy begin sy loopbaan as 'n landmeter in diens van die Transvaalse Regering. Hy gaan dan na Oxford om die regte te studeer en word in 1898 tot die balie toegelaat. Van 1901 tot 1902 praktiseer hy in Kaapstad en later in Transvaal. In 1921 word hy aangestel in die Transvaalse regsbank, in 1927 word hy bevorder tot die Appélafdeling en in 1938 word hy Hoofregter. Hy tree in 1939 af en sterf in 1952. Hoofregter van Suid-Afrika Ensiklopedie van Suidelike Afrika, Eric Rosenthal, 1967.


Sir John Henry de Villiers, 1ste baron De Villiers (15 Junie 1842 – 2 September 1914) was 'n hoofregter van die Kaapkolonie en die Unie van Suid-Afrika. Hy is in 1842 gebore. Melius de Villiers was sy broer. Hy begin aan die Suid-Afrikaanse Kollege studeer van 1853 tot 1861. Hierna studeer hy in die regte aan die Inner Temple, Engeland, en ook in Duitsland. Hy keer in 1866 terug na die Kaap en word in 1867 parlementslid vir Worcester. Hy word die Prokureur-generaal in die ministerie van sir John Molteno nadat die Kaapkolonie verantwoordelike bestuur gekry het. Hy stel homself in 1873 self aan as Hoofregter, wat hom baie kritiek op die hals haal. Hierdie kritiek verdwyn egter gou as gevolg van die buitengewone bekwaamheid wat hy aan die dag lê. Hy word erken as die beste regsgeleerde van sy tyd. In 1877 word hy tot ridder geslaan as sir Henry de Villiers. Hy moes dikwels as bemiddelaar optree en was lid van die kommissie wat die vrede herstel het na die Amajuba-veldtog. In 1894 gaan hy na Kanada as afgevaardigde na die Rykskonferensie en weer in 1908.


Somkele is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika. Lys van dorpe in Suid-Afrika "Hoofplek Somkele". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Langstekelseekastaiing (Diadema setosum) is 'n seekastaiing wat in die westelike Stille Oseaan asook die Indiese Oseaan voorkom, meer spesifiek, die Rooisee en die kus van Oos-Afrika tot by die noorde van KwaZulu-Natal. Die kastaiing word tot 70 mm groot. Die stekels is normaalweg donker van kleur maar is soms wit. Soms het die spesies met donker stekels wit met donker bande tussen in. Hulle kom voor in water wat tot 30m diep is. Hulle bly soms in groot groepe saam in areas wat versteur is bv. kaaie en waterfront areas. Die seedier vreet alge. Die stekelwonde is in pynlik wanneer dit die vel binnedring. Algemene voorkoms Detail van die anale papilla. Naderskoot van die klassieke kenmerke: oranje ring, vyf wit kolletjies, blou iridophores. Spesie met wit stekels. Kroh, Andreas (2013). A. Kroh & R. Mooi (red.). "Diadema setosum (Leske, 1778)". World Echinoidea Database. World Register of Marine Species. Besoek op 2013-11-22. The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser.


Hlalanikahle is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika. "Hoofplek Hlalanikahle". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Dallas is 'n Amerikaanse TV-sepie wat in die 1970's en 1980's in talle wêrelddele gewild was. Die reeks is tussen 2 April 1978 en 3 Mei 1991 deur die Amerikaanse TV-stasie CBS uitgesaai. Dit handel oor die magtige Ewing-familie, wat 'n fortuin uit Texas se olie-industrie gemaak het. In totaal is 14 seisoene en 357 aflewerings van die reeks geproduseer. Dit maak Dallas een van die langslopende reekse in die Verenigde State. Dallas handel oor die wel en wee van die Ewing-familie. Jock Ewing (Jim Davis) en sy vrou (Miss) Ellie Southworth (Barbara Bel Geddes) woon op die Southfork Ranch, 'n beesplaas was vir dekades in die Southworth-familie se besit was. Die gesin bestaan verder uit drie seuns, die egosentriese J.R. (Larry Hagman), die altyd moedige Bobby (Patrick Duffy) en die familie se swartskaap, Gary (Ted Shackelford). Gary was nie deel van die vaste rolverdeling nie, maar kry in 1979 sy eie sepie met die titel Knots Landing.


Springboktrekke was massaverhuisings van groot hoeveelhede springbokke oor die vlaktes van die binneland van Suid-Afrika. Dit het periodiek voorgekom, oor lang afstande, in tye toe springbokke baie volop en die plase nog nie omhein was nie. Ná enkele opeenvolgende jare van goeie reën, het die springbokkuddes van die Kalahari en die Karoo tot buitengewoon groot getalle aangegroei. As daarop skielik 'n jaar met 'n besondere kwaai droogte volg, ly die bokke honger en dors. Dit is waarskynlik in hierdie omstandighede dat daar in die vroeë winter 'n blinde, onstuitbare drang onder die troppe posvat om na groener weivelde te trek. Troppe uit verskillende rigtings het dan soms bymekaar aangesluit en kuddes gevorm van honderdduisende en soms selfs 'n miljoen bokke. Hulle beweeg in 'n stormloop voort om 'n 150 km per dag af te lê. Meer as 'n uur het dit soms geduur vir die voorste digte massa sterkste bondel bokke om verby 'n plek te kom. Ure lank is hulle gevolg deur honderde en honderde moeë, kruppel en beseerde bokke. Op hulle beurt is hulle deur leeus agtervolg.


Eersgeboortereg is die reg van die oudste kind (gewoonlik die oudste seun) om sy ouers se hele boedel te erf, voor enige dogters, ouer buite-egtelike seuns, jonger seuns en ander familielede. Die afstammeling (gewoonlik seun) van ’n afgestorwe ouer sibbe (gewoonlik oudste seun) erf voor ’n lewende jonger sibbe. As daar nie kinders is nie, erf broers na gelang van hul ouderdom. Onder sibbes erf seuns gewoonlik voor dogters. As daar nie manlike afstammelinge in die manlike lyn is nie, is daar variasies van eersgeboortereg waarvolgens die erflating gaan aan ’n dogter of broer of andersins na ander familielede, in ’n spesifieke orde (verkieslik mans, Saliese geboortereg, half-Saliese geboortereg, ens.). Die beginsel het histories gegeld vir die erfenis van grond, sowel as titels en ampte – veral in monargieë. Variasies van eersgeboortereg verander die beginsel dat jonger seuns ook kan erf of, in die Weste sedert die Tweede Wêreldoorlog, skakel die voorkeur van seuns bo dogters uit. Die meeste monargieë in Europa het die voorkeur van seuns om die troon te bestyg uitgeskakel, soos België, Denemarke, Luxemburg, Nederland, Noorweë, Swede en Brittanje.


Die pryselastisiteit van die vraag (PEV) is ’n manier in ekonomie om die prysgevoeligheid, of elastisiteit, van die vraag na ’n produk of diens te meet as net die prys verander en niks anders nie. Dit is meer presies die persentasie van die verandering in vraag in reaksie op ’n prysverandering van een persent. Pryselastisiteit is feitlik altyd negatief. Gewoonlik word gesê die vraag na ’n produk is onelasties (of relatief onelasties) as die PEV minder as een is (in absolute waarde), dus as ’n prysverandering ’n relatief klein verandering in die vraag teweegbring. Die vraag is elasties (of relatief elasties) as die PEV groter as een is (in absolute waarde), dus as ’n prysverandering ’n relatief groot uitwerking op die vraag het. Inkomste is maksimaal as die prys soveel verhoog word dat die PEV presies een is. Die PEV word bereken deur die verandering in vraag te deel deur die verandering in prys: PEV = Verandering in vraag/Verandering in prys Voorbeeld: As die prys van produk A styg van R2,00 tot R2,20 en die vraag daarna daal van 200 kg tot 150 kg, is die PEV: -25%/-10% = -2,5 Hierdie artikel is vertaal uit die Engelse Wikipedia en die Nederlandse Wikipedia


Meine Seufzer, meine Tränen, BWV 13, is 'n kantate deur Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Du wahrer Gott und Davids Sohn, BWV 23, is 'n kantate van Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die etniese groep. Vir die taal, sien Krim-Tataars. Die Krim-Tatare of Krim-Turke (Krim-Tataars: Qırımtatarlar of Qırımlar, Turks: Kırım Tatarları of Kırımlılar, Russies: Крымские Татары of Крымцы, Oekraïens: Кримські Татари of Кримці) is 'n Turkse etniese groep inheems aan die Krim-skiereiland. Hulle praat Krim-Tataars, 'n Turkse taal, as moedertaal en Turks, Oesbekies, Russies of Oekraïens as tweede taal. Die Krim-Tatare is hoofsaaklik aanhangers van die Soennitiese Islam. Krim-Tatare vorm die derde grootste etniese groep in die Krim na die Russe en die Oekraïners, sowat 12,1% van dié skiereiland se bevolking volgens die sensus van 2001. Naas die Krim leef die meeste Krim-Tatare in Turkye, tussen 150 000 en ses miljoen mense. Krim-Tatare verskil aansienlik van ander Tartare en hulle word dus – veral van die Turke in Turkye (Turkye-Turke) – Krim-Turke genoem. Krim-Tataars is ook nader verwant aan Turks as aan Tartaars, omdat dit uit 'n plaaslike variant van Ottomaanse Turks ontwikkel het. (en) "Crimean Tatars and Noghais in Turkey".


Die Freude reget sich, BWV 36b, is 'n kantate van Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Oor die Witblitspas is witblits sedert die vroeë 19de eeu van die plaas Welgevonden noord van die Langeberge in die Klein Karoo na die plaas Bergfontein aan die suidekant van die berge en van daar na o.a. die kusdorpe Heidelberg en Albertinia gesmokkel. Hierdie roete kon slegs te voet gebruik word met perde, donkies en muile as lasdiere. In die Tweede Vryheidsoorlog is die voetpad ook gebruik om wapens, ammunisie en voedsel aan die Boere in die veld te verskaf. Lys van bergpasse in Suid-Afrika


Seguenzia soyoae is 'n spesie van 'n baie klein diep water seeslak, 'n mariene gastropod weekdier in die Seguenziidae familie. WoRMS (2013). Seguenzia soyoae (Okutani, 1964). World Register of Marine Species http://www.marinespecies.org/aphia.php?p=taxdetails&id=492459 besoek op 2013-06-10 Om die Ensiklopedie van die Lewe Aan die Wêreld Register van Mariene Spesies